Jul, 2006 No. 35\nPOČELO POPUNJAVANJE MEDIJA AGENDE\nSprovodeći odluku upravnog odbora Asocijacije novinskih izdavača i elektronskih medija, stučni tim Asocijacije medija otpočeo je posao na izradi Medija agende. Reč je o jedinstvenoj bazi podataka sa osnovnim informacijama o štampanim i elektronskim medijima Srbije koja će biti priređena po ugledu na slične baze podataka u svetu.\nMedija agenda je namenjena svim potencijalnim korisnicima kojima su neophodne osnovne informacije o štampanim i elektronskim medijima u Srbiji. Baza će, počev od 1. oktobra, biti postavljena na adresama arhiva.asmedi.org i www.nadlanu.com a korisnicima će, osim na internetu, biti dostupna i u štampanoj i CD verziji koje će moći da se nabave u Asocijaciji medija.\nRad na terenu počinje 1. jula a od predstavnika medijskih kuća očekujemo da saradnicima Asocijacije medija pomognu da svoj posao obave što kvalitetnije i brže.\nU kontekstu povremenih rasprava o potrebi zvanične registracije medija, nije zgoreg napomenuti da Asocijacija medija realizujući projekat Medija agenda nema ambicija da se bavi tom vrstom poslova. Vaše prisustvo u Medija agendi je stvar vašeg izbora i zasniva se na dobrovoljnosti.\nČitav projekat realizuje se uz finansijsku i organizacionu pomoć jednog od pridruženih članova Asocijacije medija – kompanije Telekom Srbija a.d. i Direkcije za korisničke usluge ove kompanije.\nAko ste na čelu medijske kuće i ako vas narednih dana ne kontaktiraju naši saradnici nemojte čekati – kontaktirajte Vi nas na e.mail adresi: asmedi@eunet.yu ili na telefon: 063 307 397, kao i na broj: 011 3065 545. Plasman svih podataka o medijskim kućama Srbije u okviru sadržaja Medija agende je besplatan.\nRASPISAN KONKURS ZA POMOĆ MEDIJIMA\nEvropska agencija za rekonstrukciju (European Agency for Reconstruction) i Pres Nau (Press Now) oglašavaju konkurs za predloge projekata za program “Medijski fond” kojim se podržava profesionalni razvoj medija u Srbiji. Finansijsku podršku za “Medijski fond”, kojom će tehnički upravljati Pres Nau, obezbeđuje Evropska unija preko Evropske agencije za rekonstrukciju. Kompletna Uputstva podnosiocima projekta mogu se naći na internet adresi: www.pressnow.org/mediafundserbia. Krajnji rok za predaju predloga projekata je 25. septembar 2006. godine do 16:00 sati. Informativni sastanak o ovom javnom konkursu će se održati 28. jula 2006. godine. Mesto i vreme sastanka će biti naknadno objavljeni na internet stranici “Medijskog fonda”:\nBURDA SLAVI ROĐENDANE\nRedakcija „ratgeber“ Izdavačke kuće Burda (član Asocijacije medija) proslavila je u prijatnom ambijentu Asocijacije medija treći rođendan svojih izdanja: Moj stan, Moja lepa bašta, Život sa cvećem i Kulinarske tajne.\nNa već čuvenom negovanom travnjaku u dvorištu Asocijacije medija svako od prisutnih mogao je da pronađe svoj „kutak“ – u oazi „Grand kafe“, uz umetničko aranžiranje cveća cvećare „Ivona“, uz pripremu kolača po receptima „Dr. Ötker“, uz izložbu radova čitalaca.\nTokom rođendanskog slavlja dodeljene su nagrade pobednicima konkursa za najbolje idejno rešenje garsonjere koji je organizovao magazin „Moj stan“ u saradnji sa firmama JUB i Filips, a na koji je prispelo 190 radova čitalaca.\nČitaoci, klijenti, saradnici, prijatelji i zaposleni u Izdavačkoj kući „Burda“ uživali su u pravoj letnjoj atmosferi uz prijatnu muziku i odabrani meni za koji se pobrinuo Euro ketering.\nDa situacija na tržištu štampe nije nimalo laka i jednostavna potvrđuju i dva događaja iz druge polovine juna. Najpre je sa tržišta štampe nestao beogradski kontroverzni i od stručne, ali i šire javnosti često osporavan i kritikovan dnevnik «Nacional» uz najavu redakcije da će se u najskorije vreme na tržištu pojaviti magazin pod istim naslovom.\nPoslednjih dana juna, redakcija dnevnog lista «Press» najavljujući povećanje obima strana sa 24 na 32 stranice istovremeno je najavila i povećanje prodajne cene lista sa 15 na 20 dinara po primerku.\nZanimljiv je deo Pressovog objašnjenja za novu, višu cenu lista, gde se, pored ostalog, kaže: «Za razliku od nekih drugih izdavača, mi poslujemo potpuno legalno, plaćamo sve poreze i doprinose, a živimo samo od tržišta i samo od onoga što zaradimo na kiosku».\nPošto smo uvereni da na isti način žive ili preživljavaju novinski izdavači okupljeni u Asocijaciji medija, znači da državni finansijski organi neći imati tako obiman posao u privođenju ostalih – legalnom poslovanju na tržištu štampe.\nPHARMASWISS GARDEN PARTY\nPharmaSwiss (pridruženi član Asocijacije medija), jedna od vodećih farmaceutskih kuća na tržištu Srbije, iskoristila je prve lepe junske dane da u izuzetnom ambijentu sedišta Asocijacije medija priredi više nego uspešan garden party.\nZa dobro raspoloženje više od 200 gostiju iz sveta farmacije i medicine, pored domaćina iz PharmaSwiss kompanije pobrinuo se i dugogodišnji poslovni partner ove kuće – novosadska firma Manual poznata po proizvodnji predmeta od kože po tradicionalnim metodama. Gosti su imali priliku da predpremijerno vide modnu reviju posvećenu Manualovim modelima za jesen – zimu 2006/07. upotpunjenu programima kompanija Avirex, Time zone i Timberland koje Manual zastupa na području Srbije, ali i u zemljama u okruženju.\nDomaćini iz PharmaSwiss pobrinuli su se da dobro raspoloženje podrže i latino ritmovi orkestra Mambo star, kao i penušavci Vinarije «Istenič» (takođe pridruženi član Asocijacije medija).\nNOVO POSLOVODSTVO ŠTAMPARIJE BORBA\nNa skupštini GP Kompanija «Štamparija Borba» a.d. – izabrani su novi članovi Upravnog odbora, koje je predložio većinski vlasnik ove kompanije – Vlada Republike Srbije.\nNovi članovi UO «Štamparija Borba» su: Stojanka Vučković, Ljubomir Sokolović, Vojmir Jovšić i Manojlo Vukotić.\nZa predsednika UO ove kompanije izabran je Manojlo Vukotić, glavni urednik i direktor «Kompanije Novosti». Novi upravni odbor za direktora «Štamparije Borba» imenovao je Vladimira Gudurića.\nJUGOIMPORT SDPR PROSLAVIO ROĐENDAN\nU prisustvu mnogobrojnih zvanica i poslovnih prijatelja Jugoimport SDPR (pridruženi član Asocijacije medija) proslavio je 57. godišnjicu rada. Jugoimport SDPR danas predstavlja složen, dobro organizovan i koordiniran sistem sa oko 300 zaposlenih u matičnom i još oko 200 zaposlenih u zavisnim preduzećima. Generalni direktor kompanije, Stevan Nikčević, uručujući priznanja najzaslužnijima za uspešno poslovanje, istakao je da kompanija uspešno odgovara na sve izazove svetskog tržišta savremene odbrambene tehnologije.\nIZNENAĐENJE ZBOG RTL\nJoakim Vurmeling, državni sekretar za privredu i tehnologiju nemačke vlade izjavio je, prilikom nedavne posete Beogradu, da u slučaju RTL, koja u Srbiji nije dobila nacionalnu frekvenciju za emitovanje televizijskog programa – postoji još otvorenih pitanja. Vurmeling je naglasio da „Savezna vlada Nemačke podržava angažman TV RTL u Srbiji i odluka da RTL ne dobije frekvenciju u Nemačkoj je dočekana sa iznenađenjem“. Gospodin Vurmeling je istovremeno izrazio nadu da će „u narednim nedeljama biti rešena sva otvorena pitanja“ u vezi sa ovim slučajem.\nSUBOTIČKE NOVINE PRODATE ZA 880.000 EVRA\nNa aukciji koju je organizovala Agencija za privatizaciju Novinsko izdavačko preduzeće „Subotičke novine“ prodato je za 72 miliona dinara (oko 880.000 evra). Početna prodajna cena subotičke izdavačke kuće bila je 50.000 dinara pa je neočekivano licitiranje čak do 72 miliona iznenadilo mnoge poznavaoce medijskih prilika u Subotci i Vojvodini.\nNovi vlasnik „Subotičkih novina“ je konzorcijum na čelu sa Rajkom Stojnićem, koji se predstavio kao vlasnik poljoprivrednih dobara u Banatu. Kako se navodi, suvlasništvo u konzorcijumu imaju Rajko Vukojević i Nada Harminc.\nLETO KAO NADLANU.COM\nPočetak leta donosi interesantne i vedre teme iz Direkcije za usluge Telekoma Srbija (pridruženi član Asocijacije medija). Aktuelni događaji iz različitih oblasti objedinjeni su na Internet portalu: www.nadlanu.com Između ostalih, tu su najnovije informacije o zbivanjima na festivalima BELEF i EXIT, ali i o pripremama za izbor najlepše predstavnice SCG.\nPortal nadlanu.com nudi posetiocu kompletnu hroniku BELEF-a, a ljubitelji dobrog zvuka možda će baš uz pomoć ovog portala postati vlasnici kompleta karata za predstojeći festival EXIT06. Takođe, svi zainteresovani posetioci, koji žele da učestvuju u izboru kandidatkinje koja će ove godine poneti titulu «Mis Interneta», mogu da glasaju za svoju favoritkinju na portalu www.nadlanu.com.\nNemačka medijska grupacija WAZ oglasila se zvaničnim saopštenjem povodom, kako se navodi, „neumesnih“ tvrdnji o njenom poslovanju u zajedničkom projektu sa Politika a.d. U saopštenju se kaže da je WAZ u Srbiji prisutan od 2002. godine kada je ugovorom o zajedničkom ulaganju formirano na bazi 50:50 procenata preduzeće „Politika novine i magazini“ (PNM).\nKako se ističe u saopštenju, WAZ je do sada u novoformirano preduzeće PNM i oporavak domaćeg partnera Politika a.d. investirao približno 40 miliona evra, od čega se 15 miliona odnosi na gotovinski osnivački ulog, a 18,8 miliona evra predstavlja gotovinski kredit PNM-u, dok su tri miliona evra namenjena domaćem osnivaču Politika a.d.\nFOKS I AVALA DO KRAJA GODINE\nPo rečima Jovana Radunovića, predsednika UO Republičke agencije za telekomunikacije (RATEL) ne treba očekivati da televizije Foks i Avala, kojima su dodeljene dozvole za emitovanje programa na nacionalnim frekvencijama – počnu sa emitovanjem programa pre kraja ove godine.\nRok za dostavljanje tehničke dokumentacije RATEL-u istekao je 22. juna, nakon čega je RATEL u obavezi da izda rešenja u roku od 45 dana. Ako je sve u redu podnosioci zahteva moraju ponovo da se obrate Republičkoj radiodifuznoj agenciji (RRA) kako bi sklopili konačan ugovor sa rokom vačnosti od osam godina. RRA će novim televizijskim kućama dati dopunski rok od dva meseca da formiraju redakcije i otpočnu sa radom i tako se stiže do kraja godine, umesto septembra, kako je u startu konkursa za dodelu frekvencija najavljeno.\nMIRČIĆ PONOVO IZBEGAO GRAĐANSKI LIST\nSuđenje poslaniku SRS Miloradu Mirčiću po privatnoj tužbi novinara i urednika redakcije Građanskog lista ponovo je odloženo zbog njegovog nepojavljivanja u sudnici uprkos uredno uručenom pozivu. Glavni urednik Građanskog lista, Miodrag Nikić i novinari ove redakcije podneli su 30. aprila 2004. privatnu krivičnu tužbu protiv Mirčića koji je ovaj list nazvao „ustaškim i prohrvatskim“.\nKREIRANJE NOVOG IMIDŽA SRBIJE\nU Beogradu je održana međunarodna konferencija o kreiranju novog imidža Srbije. Cilj konferencija pod naslovom „Kako graditi novi identitet i imidž Srbije“ bio je pokretanje relevantnih pitanja o ulozi medija, kulture, turizma i sporta u boljem pozicioniranju Srbije u Evropi.\nDIVCU UVAŽENA ŽALBA\nVrhovni sud Srbije saopštio je da je poništio rešenje Ministarstva privrede kojim je odbijena žalba preduzeća za konsalting i menadžment „Divac KO“ protiv zaključka Agencije za privredne registre, čime je prekinut postupak registracije preduzeća u Registar privrednih subjekata. Vrhovni sud je utvrdio da Agencija za privredne registre nije mogla da prekine postupak registracije ovog preduzeća do donošenja odluke u postupku revizije procene vlasničke strukture NIP Kompanije „Novosti“.\nNakon dobijanja presude, Vlade Divac se nije precizno izjasnio o tome da li je i dalje zainteresovan za kupovinu Kompanije Novosti.\nBLOKADA ZBOG TUĐIH DUGOVA\nTrgovinski sud u Beogradu blokirao je krajem juna račune «Štampa sistema». Predstavnik ove firme saopštio je da je sud krajem maja uveo privremene mere u «Štampa sistem» i blokirao sredstva u iznosu od 208 miliona dinara. Takođe je doneo odluku o zabrani korišćenja 250 kiosaka ove firme u Beogradu.\nPoslovodstvo «Štampa sistema» saopštilo je da je šokirano odlukom Trgovinskog suda da se po tužbi njima nepoznatih firmi blokira poslovanje jedne od najstarijih distributerskih kuća u Srbiji.\nSlovenačka novinska agencija (STA) obeležila je polovinom juna 15 godina rada, kao prva agencija u istoriji Slovenije i prva koja izveštava na slovenačkom jeziku. Servis STA priprema 56 redovno zaposlenih novinara i 50 honorarnih saradnika, koji dnevno pripreme oko 350 vesti na slovenačkom i oko 35 vesti na engleskom jeziku. Produkcija vesti tokom 2005. godine premašila je cifru od 100.000 informacija.\nRASTE ČITANOST NOVINA NA INTERNETU\nČitanost novinskih internet izdanja povećana je za 8,71 procenat tokom 2005. godine u odnosu na prethodnu, a za više od 200 odsto u periodu od pet godina.\nIstovremeno, tokom 2005. godine broj novinskih web sajtova povećan je za 20 odsto.\nTABLOIDNI FORMAT HARA SVETOM\nKako saopštavaju stručnjaci WAN, samo tokom 2005. godine na format tabloida u svetu je prešlo 25 novina. Ukupno u periodu od pet prethodnih godina format tabloida je prihvatilo 85 novina u svetu.\nBESPLATNE NOVINE NE GUBE KORAK\nUkupan prosečni dnevni tiraž 169 besplatnih novina je 27,9 miliona pruimeraka od čega se u Evropi dnevno besplatno podeli 18,6 miliona primeraka.\nImpresivno je učešće besplatnih novina u prosečnim dnevnim tiražima u pojedinm evropskim zemljama. Tako je, na primer, u Španiji od ukupnog dnevnog tiraža 51 odsto besplatnih novina, u Portugalu 33 odsto, Danskoj 32 i Italija 29 odsto.\nDNEVNO VIŠE OD MILIJARDU ČITALACA\nDok je tokom 2001. godine novine dnevno kupovalo „samo“ 414 miliona ljudi ta cifra se u 2005. godini popela do 439 miliona kupaca. Procenjuje se da novine dnevno, u proseku čita više od milijardu čitalaca.\nU AZIJI SEDAM OD DESET NAJČITANIJIH NOVINA\nNa azijskom kontinentu štampa se čak sedam od deset najtiražnijih novina na svetu, a kada je reč o rang-listi od 100 najtiražnijih listova na svetu, onda statistika kaže da se u Kini, Japanu i Indiji sa tog spiska štampaju čak 62 najtiražnija lista.\nU EU NEUJEDNAČENA PRODAJA NOVINA\nTokom 2005. godine prodaja dnevnih novina u zemljama Evropske unije bila je više nego „šarena“. Rast prodatog tiraža beleže: Slovenija sa 19,44 procenta, Poljska 9,80 odsto, Češka 4,88 odsto, Irska 2,16 procenata, Austrija 0,42, Velika Britanija 0,05 i Italija 0,03 procenta.\nPad prodatih tiraža u prošloj godini zabeležen je u Slovačkoj 4,17odsto, Grčkoj 4,05, Portugalu 3,88, Holandiji 3,67, Danskoj 2,64, Nemačkoj 2,5, Latviji 2,25, Francuskoj 1,6, Belgiji 1,35, Švedskoj 1,34, Mađarskoj 0,68 i Estoniji 0,39 procenata.\nSTRUČNJAKE ZABRINJAVAJU GOOGLE, YAHOO I MSN\nMedijske stručnjake počeo je da zabrinjava uticaj i moć internet pretraživača kao što su Googl, Yahoo i MSN, preko kojih se obavlja više od 90 odsto svih pretraga na internetu. Stučnjaci smatraju da je ovakva koncentracija moći nezamisliva u klasičnom medijskom sektoru.\nPrema nedavno sprovedenom istraživanju Comscore Networka, gotovo 700 miliona ljudi starijih od 15 godina koristi usluge interneta, a najviše u Americi (152 miliona) i Kini (72 miliona). Prema tom istraživanju Microsoft ima 538 miliona korisnika, Google 495 a Yahoo 480.\nEMI KONTRA WARNER MUSIC\nEMI, britanski muzički gigant odbacio je najnoviju ponudu američkog rivala Warner Music vrednu 2,5 milijardi funti umanjivši tako izglede za skori kraj višemesečnog natezanja oko nadmoći ove dve kompanije. Warner ponuda je druga koju je britanska grupacija dobila u roku od samo dve nedelje. Reč je inače o dvosmernim pokušajima za preuzimanje u okviru koje svaka pokušava da kupi onu drugu i na taj način stvori treću po večičini muzičku produkciju na svetu, odmah iza Universal Music i Sony kompanija. EMI je naime povisio svoju ponudu za preuzimanje Warner Music na 4,6 milijardi dolara.


Forum mladih lidera Srbije - Konferencije - BIG\nPočetna Konferencije Forum mladih lidera Srbije\n26.05.2017. 10:00 Zlatibor\nNa Zlatiboru završen Forum mladih lidera Srbije 2017 YES!\nSto mladih lidera iz cele Srbije, predstavnika kompanija i studenata različitih fakulteta, okupilo se 26-28. maja na Forumu mladih lidera Srbije 2017 YES! u hotelu Mona na Zlatiboru, kako bi stekli nova znanja i naučili nove veštine koje su im potrebne za uspeh.\nTokom Foruma održane su i dve radionice. Biljana Stepanović, direktor Business Info Group je držala radionicu na temu Javnog nastupa, dok su zaposleni u EY održali radionicu o tome kako sebe najbolje predstaviti na intervjuu za posao.\nOrganizatori Foruma mladih lidera Srbije bili su Biznis info grupa i nedeljnik Vreme, uz podršku Američke privredne komore, Fondacije Konrad Adenauer Stiftung, kompanije HEINEKEN Srbija, brojnih studentskih organizacija i uz medijsko pokroviteljstvo N1 televizije, novinske agencije BETA i Nove ekonomije.\nDr. Snežana Lakićević, savetnik direktora Funkcije za organizacijona pitanja za saradnju sa naučnim i obrazovnim institucijama u NIS-u je ovom prilikom predstavila aktivnosti NIS-a u domenu reforme obrazovnog sistema u Srbiji, usklađivanju programa univerziteta sa potrebama Kompanije i podršku mladima kroz program Energija znanja.\n"NIS već petu godinu za redom razvija program „Energija znanja", koji podrazumeva partnerstvo sa obrazovnim i naučnim institucijama u Srbiji i van zemlje, sa ciljem obrazovanja visoko stručnih kadrova osposobljenih za rad u NIS-u. Mi ne shvatamo to kao sponzorstvo, niti kao posebno društveno odgovorno poslovanje, nego kao investiciju u budućnost naše kompanije, ali i Srbije uopšte. Više od 600 mladih ljudi zaposleno je u prethodnom periodu u oblasti od interesa za našu kompaniju. Za prethodne četiri godine uloženo je više od četiri miliona evra za investicije, pre svega u laboratorije za fiziku i hemiju u srednjim školama i fakultetima, kao i za stipendiranje najboljih studenata. Svako od nas ima odgovornost za izbor svog budućeg zanimanja, pa samim tim moramo da posmatramo šta je to što tržište rada može da apsorbuje, šta je to što treba da projektujemo u deset godina, šta je to što će biti aktuelno kada mi završimo master ili doktorske studije", navela je Lakićević.\nProgram je dostupan ovde\nCilj je da se ambiciozni i uspešni mladi ljudi u Srbiji motivišu, povežu, da se podrže njihovi uspesi i time doprinese pokretanju novih incijativa. Predavači su istaknute ličnosti iz javnog života, uspešni privrednici i preduzetnici, predstavnici akademske zajednice i medija.\nOve godine Forum mladih lidera Srbije se održava na Zlatiboru, gde će tokom tri dana kroz panele, radionice i motivacione govore učesnici biti u prilici da dobiju mnoge korisne informacije iz prve ruke, kao i da se upoznaju i razmene mišljenja sa nekim od vodećih predstavnika akademske zajednice, biznisa i javnog života. Koliko je važno formalno obrazovanje za uspeh u životu, kako prilagoditi obrazovanje potrebama tržišta, koja znanja i veštine se traže u savremenom svetu, kako napredovati u karijeri, samo su neka od pitanja na koja će Forum dati odgovore.\nOrganizatori Foruma mladih lidera Srbije su Biznis info grupa i nedeljnik Vreme, uz podršku Američke privredne komore, kompanije HEINEKEN Srbija, brojnih studentskih organizacija i uz medijsko pokroviteljstvo N1 televizije.\nI ove kao i prethodne godine, podršku su pružile ATLANTIC GRUPA, dok su MONA HOTEL MANAGEMENT, GENERALI OSIGURANJE, Zlatiborac i JUMBO TRAVEL omogućili prisustvo najboljih studenata i njihovo aktivno učešće na Forumu mladih lidera Srbije.\nProgram YES Forum 25052017 - 3463 KB


Gradsko veće o zaduženju grada Vranja - JUGPRESS\nGradsko veće o zaduženju grada Vranja\nPutem kratkoročnih i dugoročnih kredita grad Vranje moći će kod poslovnih banaka da se zaduži 291 milion dinara.\nStigla je saglasnost nadležnog ministarstva i zaduženje će ići u dva pravca.\nRadi izmirenja rate duga prema slovenačkoj firmi „Tuš“ i zbog nagomilanih sudskih presuda po raznim osnivama, planirano je 85 miliona dinara za pokrivanje kratkoročnih kredita, koji mora da se vrati do kraja godine, rekla je novinarima portparol Gradskog veća, Zorica Jović.\nŠto se tiče dugoročnog kredita, reč je o 206 miliona dinara i biće povučen samo ako ne bude dovoljnio priliva novca u gradski budžet. Ukoliko bude neophodno biće iskorišćen za plaćanje nasleđenih obaveza iz prethodnog perioda za infrasturkturne projekte i možda za nove investicije. Reč je o kreditu na šest godina sa grejs periodom“, istakla je Jovićeva.\nO svemu ovome konačnu odluku doneće odbornici Skupštine grada na narednoj sednici.


Gotovi Seminarski Diplomski Maturalni Master ili Magistarski - KOMUNIKOLOGIJA\nGotovi Seminarski Diplomski Maturalni Master ili Magistarski > Obrazovanje > Društvene nauke > KOMUNIKOLOGIJA\nPuna verzija: KOMUNIKOLOGIJA\n- Proučavajući opisano najbolji način da u poslovnoj komunikaciji marketing menadžmenta osvojimo nečiju pažnju jeste da govornika pažljivo saslušamo razgovarajući o onome što ga interseuje tj. znati komunicirati sa ljudima znači razvijati sposobnost da sagledamo stavove drugih i da pokušamo da posmatramo stvari sa njegove tačke gledišta.\nSagledajući cjelokupno stanje kroz komunikacijiski tok marketinga treba se pridržavati osnovnih načela ne upadati sagovornikovu u riječ, ne koristiti pogrdne riječi i negovoriti povišenim tonom, ne koristiti se lažima a naročito sagovorniku govoriti da laže i ne voditi razgovore lične prirode.\nOsnovni uzrok nedostatka komunikacije među ljudima leži u lošem interpretiranju informacija, a uspješna komunikacija može biti ako pregovarač, pošiljalac i primalac imaju slične poruke koje šalju.\nKada su u pitanju kumunikacijske poruke gdje vezu za prenos poruke prestavlja komunikacijski kanal možemo zaključiti da dužine kanala utiču na pošiljaoca i primaoca jer ako je kanal kraći pošiljalac i primalac imaju slične precepcije poruke, ako je kanal duži precepcija poruke utiče na veličinu izopačenja poruke.\nMožemo slobodno reći da je komunikacija svedena na razuumne informacije koje se tiču individualnih iskustava i potreba, a funkcija jezika kao sredstvo komuniciranja jeste funkcija dovođenja sopstvenih sfera iskustava u odnose komunikacije.


13.05.2016 u 19:05\nNaučnici još nisu pozvani u ministarstvo\nIako je ministar prosvete dr Srđan Verbić obećao da će u ponedeljak početi rad na novom konkursu za naučnoistraživačke projekte, koji je vlada poništila prošlog petka, do danas nije bilo nikakvih konsultacija sa predstavnicima naučne zajednice. Kako kažu za naš list u Zajednici instituta Srbije, Sindikatu nauke i Pokretu „Spasimo nauku”, o novom konkursu naučnici aktivno raspravljaju – održano je nekoliko sastanaka, ali poziva iz Ministarstva prosvete još nema. – Zajednica instituta je održala sastanak posvećen problemima u nauci, juče je zasedao i Republički odbor Sindikata nauke, Pokret „Spasimo nauku” je upravo poslao zvaničan dopis premijeru i vladi. Mi, dakle radimo punom parom, ali nemamo informaciju o tome šta se trenutno dešava u Ministarstvu prosvete, niti o tome da je neko iz\nNacionalni prosvetni savet (NPS) posvetiće narednu sednicu, 7. juna, maloj maturi, čulo se na kraju jučerašnje sednice NPS-a koja je održana u Palati Srbija. Ideja je, kako je obrazloženo, da se u medijima „podigne temperatura” uoči završnog ispita kako se ne bi kao ranijih godina događali propusti u organizaciji, bilo od strane učenika, bilo nastavnika ili škola. Iako je ova inicijativa članova NPS-a za pohvalu, ostaje ipak činjenica da se sa njom zakasnilo, jer će sednica biti održana samo nedelju dana pre prvog testa iz srpskog jezika. Takođe, talentovani đaci koji će konkurisati za specijalizovane škole i odeljenja za nadarene već će u to vreme polagati maturu. NPS je usvojio inovirane nastavne planove za Filološku i Matematičku gimnaziju, ali je za sledeću sednicu ostavljena rasprava\n09.05.2016 u 08:20\nOd danas počinje rad na novom konkursu za naučne projekte\nMinistarstvo prosvete počeće danas rad na novom konkursu za naučnoistraživačke projekte za naredni četvorogodišnji ciklus, pošto je Vlada Srbije na sednici u petak poništila konkurs kao nezakonit. Kako nezvanično saznajemo, na ovoj sednici je jedino ministar prosvete dr Srđan Verbić glasao da konkurs ostane, dok su četvoro članova vlade bili uzdržani. Vest o poništavanju konkursa i ponuđena tehnička ostavka ministra prosvete izazvali su pozitivne reakcije naučne zajednice, iako ova odluka nije donela olakšanje naučnicima koji su do poslednjeg trenutka radili na novim projektima. Uz Verbića je ostao predsednik Srpske akademije nauka i umetnosti Vladimir Kostić, dok rektor Beogradskog univerziteta Vladimir Bumbaširević, koji je takođe podržao Verbića pre poništavanja konkursa, nije želeo\nJelena i Mihajlo zaslužili stipendiju harvardovaca\nOvogodišnju stipendiju Harvard kluba Srbije (HKS) iz oblasti društvenih i humanističkih nauka dobila je Jelena Todić, studentkinja Pravnog fakulteta Univerziteta u Beogradu, a iz oblasti prirodnih nauka Mihajlo Novaković, student Fakulteta za fizičku hemiju Univerziteta u Beogradu. Procedura kroz koju su prošli kandidati bila je slična kao i kada se prijavljuje za indeks Harvarda: pretendenti na dobijanje stipendije dostavili su potvrde o proseku ocena, nagradama, dve preporuke svojih profesora, motivaciono pismo, popunjavali upitnike… – Pored uspeha u školovanju procenjivali smo i ličnost kandidata, njihov angažman van obaveznog fakultetskog programa, zainteresovanost za društvene aktivnosti i pomoć zajednici, zanimali su nas njihovi planovi za budućnost, uzori, potencijal da budu\n05.05.2016 u 17:00\nDržava ne odustaje od Petnice\nIstraživačka stanica Petnica je tri i po decenije ponos srpskog obrazovanja, ime koje pronosi slavu Srbije u nauci širom sveta. Nema đaka, studenta, čak ni ministra koji sa ponosom neće da istakne da je jednom bio petnički đak ili saradnik. Kada je pre nekoliko godina Vlada Republike Srbije proglasila Petnicu institucijom od nacionalnog značaja, a kapaciteti prošireni na 17.000 kvadrata sa najsavremenijom opremom – delovalo je da su svi finansijski problemi rešeni. Međutim, isti dramatični apeli za spas Petnice čuju se svakog proleća. Tako su i ovih dana, zbog nedostatka novca, prepolovljeni svi planirani programi. Vigor Majić, direktor IS Petnica kaže da je učešće Ministarstva prosvete u godišnjem budžetu oko 25 odsto, a pošto obećani novac nije stigao, bili su prinuđeni da redukuju\n27.04.2016 u 13:05\nVučić: O konkursu za naučne projekte iduće sedmice\nPredsednik Vlade Srbije Aleksandar Vučić izjavio je da će Vlada Srbije sledeće sedmice doneti odluku o konkursu za naučno-istraživačke projekte. On je novinarima, prilikom postavljanja koamena temeljca novog pogona fabrike auto-komponenti u Inđiji, rekao da je na njegov predlog sa dnevnog reda današnje sednice vlade skinut predlog o poništavanju konkursa, jer ministar prosvete, nauke i tehnološkog razvoja Srđan Verbić nije u Srbiji. – Većina članova Vlade je za to da konkurs bude poništen, ali i ministar Verbić ima dobrih razloga da se konkurs ne ukine. Džentlmenski je da sačekamo Verbića da se vrati iz Indonezije i da onda čujem sve razloge, obe strane direktno, pa ćemo doneti odluku – rekao je premijer. Podsetimo, konkurs za naučno-istraživačke projekte za naredni\nŠkolski čas „tri u jedan”\nDa je moguće spojiti nastavu srpskog jezika i matematike, fizike i muzičkog ili engleskog, srpskog i likovnog, pokazali su prošle nedelje nastavnici i učenici beogradske Osnovne škole „Zaga Malivuk”. Oni su bili učesnici eksperimenta koji će, sudeći po oduševljenju đaka i boljim ocenama, sledeće godine biti česta slika i u drugim školama u Srbiji. Ideja za časove „tri u jedan” potekla je iz kabineta ministra prosvete, u skladu s njegovim nedavnim predlogom o rasterećenju učenika. Nastavnici sa kojima smo razgovarali kažu da su sa oduševljenjem prihvatili spajanje predmeta, sami su se podelili u timove i odlučili koje će lekcije da rade sa decom na drugačiji način. Učenici od petog do osmog razreda pohađali su nedelju dana ove eksperimentalne časove. Iz tehničkog i likovnog učili


Tači upozorio: Ko sutra napusti institucije, neće moći da se vrati - Gorapress.net\n13.04.2019. u 20:15\nTači upozorio: Ko sutra napusti institucije, neće moći da se vrati\nKosovski predsednik, Hašim Tači, upozorio je sve koji planiraju da poslušaju eventualni poziv predsednika Vučića da napuste kosovske institucije, da u iste neće moći da se vrate. Ova Tačijeva reakcija stiže u istom danu kada je Srpska lista prisustvovala i drugoj sednici Skupštine Kosova od kako je zamrzla svoje učešće u novembru 2018.\n„Rok koji su postavile beogradske vlasti, upozorivši da će pozvati određene delove zajednice kosovskih Srba da napuste institucije Republike Kosovo ističe sutra. Kako ovo ima veze sa bezbednošću i kako su i kosovski Srbi građani Republike Kosovo, ponavljam da Srbija odmah mora da prestane sa mešanjem i prekine neprijateljske radnje usmerene na rad kosovskih institucija. Međunarodna zajednica treba da bude pažljivija po ovom pitanju“, napisao je Tači na Fejsbuku.\nDodao je i da će sva radna mesta onih koji poslušaju eventualni poziv da napuste institucije biti popunjena članovima drugih zajednica.\n„Ako članovi ove zajednice napuste institucije, posebno policiju i druge bezbednosne mehanizme, potvrđujem im da ćemo voditi računa o zakonskim i ustavnim obavezama. Na svakom je da na individualnom nivou odluči da li želi da ode ili ostane, ali jedna stvar treba da bude jasna: nećemo dozvoliti vakuum i svako ko napusti institucije, više neće moći da se vrati. Njihove pozicije preuzeće odmah članovi drugih zajednica. Kosovo pripada svim zajednicama i moramo ga graditi zajedno“, navodi se u objavi kosovskog predsednika.\nPodsećamo, krajem februara, „oko 150“ predstavnika Srba sa Kosova i Metohije, sastalo se predsednikom Srbije Aleksandrom Vučićem od kog su zatražili da se povuku iz kosovskih institucija. Istovremeno „iznenađen“ njihovim „jedinstvom“, „jer žive od plata iz kosovskog sistema“, Vučić ih je tada zamolio da sačekaju 45 dana pre donošenja odluke.\nTurbulentni odnosi Beograda i Prištine ušli su u novu fazu poslednjih nedelju dana, nakon iznenadnog raspisivanja izbora za gradonačelnike opština na Severu, a potom i odluke Srpske liste da na tim izborima učestvuje iako zahtevi zbog kojih su gradonačelnici opština na Severu podneli ostavku nisu otklonjeni, došla je i vest da će se kosovski i srpski lideri sastati krajem aprila u Berlinu pod pokroviteljstvom Nemačke i Francuske.\nDa su odnosi išli ka spuštanju tenzija navodila je i činjenica da su poslanici Srpske liste danas po drugi put učestvovali sednicama kosovske skupštine. Međutim, u toku dana je stigla i vest da je Specijalno tužilaštvo Kosova pokrenulo istragu protiv člana Srpske liste, Ivana Todosijevića zbog izjave o slučaju Račak, a onda je došlo i do ovog upozorenja kosovskog predsednika.


Policajacu tri godine zatvora zbog prikrivanja astrološke prevare\nNaslovna Hronika Policajacu tri godine zatvora zbog prikrivanja astrološke prevare\nPolicajac iz Novog Sada osuđen je na tri godine zatvora zbog primanja mita od 3.000 evra kako ne bi pisao krivičnu prijavu za prevaru za navodno „lečenje ljubavnih problema astrološkim metodama“.\nPosebno odeljenje Višeg suda u Novom Sadu policajcu D. Z. je izreklo i meru bezbednosti zabrane vršenja poziva policijskog službenika od tri godine, nakon odsluženja zatvorske kazne, saopšteno je iz tog suda.\nD. Z. je osuđen jer je kao policijac Odeljenja kriminalističke policije u Novom Sadu posredno i neposredno od P. M. iz Bačke Palanke, protiv koga se vodio krivični postupak zbog krivičnog dela prevara, zahtevao poklon za sebe u iznosu od 3.000 evra.\nNovac je, kako je saopštio sud, tražio da ne bi podneo krivičnu prijavu protiv N. D. nevenčane supruge P. M., već samo protiv njega, kao i da ne bi vršio dalje provere u pogledu podataka o post-net uputnicama većeg broja oštećenih osoba na kojima je primalac novca N. D., za navodno „lečenje ljubavnih problema astrološkim metodama“.\nPrethodni tekstTuča tinejžera u Bačkoj Palanci završila ubodnim ranama\nSledeći tekstZašto kada se upoznajemo sa nekim zapamtimo samo svoje ime?


ŠOJGU OTKRIO ZASTRAŠUJUĆU MOGUĆNOST: Ne sme se dozvoliti da teroristi dođu u posed oružja za masovno uništenje! | Vestinet.rs\nPočetna AKTUELNO\tŠOJGU OTKRIO ZASTRAŠUJUĆU MOGUĆNOST: Ne sme se dozvoliti da teroristi dođu u posed oružja za masovno uništenje!\n„S vremena na vreme taj faktor se koristi kao provokacija kako bi se posejao haos među stanovništvom i u međunarodnoj zajednici se stvorila lažna slika o konfliktu. Poslednji primer je očigledno izmišljeni hemijski napad u sirijskom gradu Dumi“, naglasio je Šojgu.\nNaveo je da su propali planovi militanata o stvaranju pseudokalifata i da su teroristi oslobodili veći deo teritorije Sirije.\nOn je zatražio pomoć država-članica Šangajske organizacije za saradnju u obnovi Sirije.\n„U ovom trenutku stvoreni su svi uslovi za obnovu Sirije kao jedinstvene, nedeljive države. Međutim, za postizanje tog cilja potrebno je da preduzmu napore, ne samo Rusija, već i druge članice međunarodne zajednice“, saopštio je on.\n„Svedoci smo transformacije međunarodnih odnosa, njihovog prelaska na multipolarni sistem koji karakteriše preraspodelu sfera uticaja i oštru konkurenciju za regionalno i globalno liderstvo.\nU tim uslovima SAD žele da sačuvaju ulogu hegemona u međunarodnim poslovima, iskoriste sva sredstva, uključujući vojna, podstiču zemlje na novu trku u naoružanju“, objasnio je Šojgu.\nMilitanti DAEŠ-a, nakon poraza u Siriji i Iraku, premeštaju se u centralnu i jugoistočnu Aziju, gde stvaraju terorističke ćelije, rekao je Šojgu.\n„Situacija se komplikuje jer teroristi koriste savremeno naoružanje, među kojima su dronovi“, zaključio je ruski ministar.\n„Dronovi koje primenjuju militanti u Siriji mogu da dejstvuju na rastojanju od preko 100 kilometara. Oni ne mogu biti napravljeni bez tehničke pomoći razvijenih država.\nUpotreba takvih sredstava u gusto naseljenim mestima može imati katastrofalne posledice“, izjavio je Šojgu.\nOn je dodao da Ministarstvo odbrane Rusija preduzima mere za sprečavanje prelaska militanata iz severnog Avganistana na teritoriju država članica ODKB u centralnoj Aziji.\nI vezi s tim, povećana je borbena gotovost ruskih vojnih baza u Tadžikistanu i Kirgiziji.


Višković o godini dana Vlade RS - Nije sve med i mlijeko, ali sam zadovoljan njenim radom | Trebinje Live\nVišković o godini dana Vlade RS - Nije sve med i mlijeko, ali sam zadovoljan njenim radom\nNajveći broj zaposlenih od nastanka Republike Srpske, rast prosječne plate koja je prvi put izjednačena sa zaradom u Federaciji, veća pokrivenost uvoza izvozom i povećanje budžeta, sto je omogućilo rast plata, penzija i drugih davanja - sve su to, kaže premijer, dobri rezultati koje je ostvarila Vlada u prvoj godini mandata.\n“Nije sve med i mlijeko, nije sve idealno, može još i više, može još i bolje, ali moramo dati i realnu sliku. A realna slika se mjeri kroz ove stvari. Moj fokus je bio realni sektor, privreda, to se pokazalo na kraju krajeva kroz rast ovih prihoda i ne bi mi mogli ove stvari sve da ispunimo i da uradimo kao što sam rekao da nije bilo dobre saradnje i konekcije sa našim socijalnim partnerima i sindikatima i Unijom udruženja poslodavaca i Privrednom komorom”, izjavio je Radovan Višković, predsjednik Vlade Republike Srpske.\nPremijer kaže da je zadovoljan i likvidnošću budžeta, da Vlada redovno isplaćuje plate, penzije, socijalna davanja, obaveze prema dobavljačima i subvencije. Prije mjesec dana, podsjetio je, izvršen je rebalans budžeta kojim je republička kasa dopunjena sa 60 miliona KM. To je, kaže, znak veće discipline i odgovornosti ali i boljeg rada inspekcijskih organa, Poreske i Uprave za indirektno oporezivanje.\nRebalans bi, ističe Višković, bio i veći da Federacija nije uskratila Srpsku za skoro 35 miliona KM. U posljednje vrijeme sve više evropskih i drugih brendova se javlja sa željom da otvaraju fabrike i pogone u Srpskoj.\nOni su zainteresovani da preseljavaju proizvodnju iz Poljske, Češke, Rumunije, Slovačke i drugih zemalja u Republiku Srpsku, kaže Višković. Zabrinjava, odlazak radne snage, a Vlada je spremna da se bori i protiv toga.\n“Trebamo ljudima da dajemo nadu, da povećavamo plate, da rješavamo neka njihova životna pitanja, kako bismo im poslali poruku - ostanite ovdje, ovdje je najbolje, nalazite se u svojoj Republici, svojoj državi, na svojoj očevini i nema nigdje boljeg života nego što je tu gdje se nalazite”, dodaje Višković.\nU intervjuu Agenciji Srna Višković je podsjetio da je svim studentima koji budu redovno upisivali godinu omogućeno besplatno školovanje što godišnje budžet košta oko tri miliona KM.\nRepublika Srpska je, kaže, ulagala i ulagaće u mladost, njihovo obrazovanje, sticanje znanja, jer su oni najbolji promoteri Republike. Premijer je rekao da je predloženi budžet za 2020. godinu, za 108 miliona maraka veći u odnosu na rebalans, što će se odraziti na povećanje plata i penzija, ali i druge oblasti.


Građani prijete novom blokadom Uborka – Haber.ba\nGrađani prijete novom blokadom Uborka\nGrađani na sjeveru Mostara i aktivisti Udruženja Jer me se tiče najavili su novu blokadu deponije u slučaju da u narednim danima gradska, kantonalna i federalna vlast ništa ne poduzmu kada je riječ o deponiji Uborak. Rok koji su dali vladajućima je 8. januar.\n– Vjerujemo da će sutra ili u utorak biti upućeni pozivi i gradskim i kantonalnim strukturama, kao i nama. Ako ishod sastanka bude nepovoljan po nas, sigurno ćemo ići u blokadu deponije, kazao je predsjednik Udruženja Omer Hujdur, tokom današnjeg mirnog protesta pored deponije.\nTokom današnjeg mirnog protesta okupljene su zabavljali svirači mostarske Rock škole. Nijaz Hodžić im je zahvalio, te nadležnima poručio da je krajnje vrijeme za akciju. Građani su, ističe, bili korektni i dozvolili su im da u miru provedu božićne i novogodišnje praznike.\nTeme:blokada, deponija Uborak, izdvojeno, Mostar


Crnogorski aerodromi na prodaju, vlada veliko interesovanje\nTivat i Podgorica\nUsvajanje koncesionog akta za aerodrome Podgorica i Tivat očekuje se odmah poslije praznika, najavio je ministar saobraćaja i pomorstva Crne Gore Osman Nurković.\nOn je kazao da je taj proces praktično finalizovan, pri čemu je pripremljen kvalitetan dokument koji će, prije svega, da zaštiti interese države.\n"Interesovanje kompanija je zaista veliko. Radi se o kompanijama iz Indije, Južne Koreje, UAE, Turske, Francuske i Njemačke. Ranije najavljeno usvajanje koncesionog akta je odloženo, jer su neki oponenti insistirali na detaljima koji nisu bili suštinski, ali smo htjeli da zadovoljimo tu, možda, sujetu ili oponiranje procesu", rekao je Nurković u intervjuu agenciji Mina.\nOn je podsjetio da su nedostajali izvještaji eksterne revizije za četiri godine, kao i analiza tržišne cijene aerodroma Podgorica i Tivat, koji su sada završeni.\nNurković je rekao kako se nada da će biti u situaciji da odaberu kvalitetnog operatera i kompaniju ili konzorcijum koji će izgraditi te aerodrome u skladu sa potrebama turističke privrede i građana.\nOn je, govoreći o stavu Ministarstva povodom situacije u nacionalnom avioprevozniku Montenegro erlajnsu, kazao da su “otežani uslovi u kojima to preduzeće posluje i ima dubioze iz prethodnih perioda, ali cijenimo njegov značaj”.\n"Ako bismo gledali ulaganje i efekte koje imaju građani i privreda od njenog poslovanja, onda toj kompaniji treba pomoći da opstane na tržištu. Međutim, situacija je takva da se moraju donijeti neke odluke", smatra Nurković i dodaje da postoji više opcija, koje se odnose na rješavanje problema i dugova iz prethodnog perioda, uvođenje stečaja i sanaciju prethodnih dubioza, kao i privatizacija.\n"Sve te opcije su u igri i Vlada će donijeti odluku u najvećem interesu države i građana. Razmišljamo o svim aspektima, kako posljedicama gašenja tako i benefitima ako nastavi da radi", rekao je Nurković.\nIncident na aerodromu: Pijana Ruskinja lomila protivpožarnim aparatom\nCrni oblaci iznad aerodroma: Izbio veliki požar, svjedoci čuli i eksplozije\nPojedini putnici odusali od leta\nSirijac napravio pometnju na aerodromu: Bez provjere ušao na pistu


Laika je „balkanski LinkedIn” za IT stručnjake: Za tri meseca kreirali bazu od 6.000 portfolia i 110 kompanija\nIza Laika-e stoji tim od 15 ljudi.\nLaika je namenjena svima koji rade u IT-u: od softverskih inženjera do dizajnera, digitalnih marketera i data scientist-a, s tim da je za sada akcenat prvenstveno na softverskim inženjerima. Odnosno, Laika je zamišljena kao mesto koje pomaže profesionalcima da nađu posao koji žele, a kompanijama da dođu do potrebnog kadra ili da sebi obezbede kanal za employer brending. O rešenju koje Laika nudi govori Aleksandra Janakievska, CEO ovog startapa:\nPlate u IT sektoru vrtoglavo rastu, ali se čini kao da IT profesionalci gotovo nikada nisu zadovoljni na poslu. Kompanije smatraju da je najveća prepreka za rast nalaženje i zadržavanje pravih ljudi. Tržište zapošljavanja IT-evaca je postalo konkurentno i svi pokušavaju da zaposle iste ljude.\nNaše rešenje za taj problem je platforma koja pomaže IT profesionalcima da nađu posao koji vole tako što će uspostaviti autentične veze sa kompanijama pre nego što odluče gde da se prijave. Osim povezivanja, radimo sa obe strane na edukaciji, učenju i rastu — kao delu rešavanja problema.\nNa samu ideju Aleksandra Janakievska došla je nakon što je tri i po godine radila u korporaciji, a zatim prešla u svet startapa. U tom svetu nailazila je na prepreke koje su je podstakle da osnuje Laika-u:\nBila sam prvi zaposleni u Brainster-u, najbrže rastućoj kompaniji u Makedoniji u oblasti neformalnog IT obrazovanja. Pomogla sam kompaniji da dođe od nula do 14 zaposlenih, od 800 do 6.000 učenika i do rasta prihoda za više od 200 odsto godišnje. Pored digitalnog marketinga i biznis developmenta, podučavala sam učenike Social Media marketingu i Lead Generation-u kroz praktične radionice. Jedno od mojih glavnih zaduženja tamo bila je saradnja sa IT kompanijama kojima sam pomagala da prepoznaju šta im treba od zaposlenih kako bih mogla da ih povežem sa učenicima i osiguram da im se očekivanja poklope.\nNajviše sam se radovala pozivima studenata koji su zvali da nam kažu kako je naša mala misija uspela i da su dobili posao. Odlučila sam da taj isti uticaj želim da napravim na većoj skali i da utičem na ceo region. To me je dovelo do ideje da napravim Laika-u i pomognem IT talentima širom Balkana da dobiju posao koji vole. Shvatila sam da nismo imali sistematizovano rešenje za to.\nTako je prvo pozvala svog bivšeg šefa, Petra Ninovskog, da bude suosnivač zajedno sa njom, a sam Brainster je postao ekskluzivni partner Laika-e. Ovaj dvojac odmah je ustanovio osnovna pravila — kada nađu prave ljude počeće sa građenjem proizvoda. Dve nedelje od tada Laika je postala tim od 15 ljudi među kojima su serijski preduzetnici, softverski inženjeri, UX dizajneri, marketeri….\nBudući izazov je zadržavanje korisnika na platformi i kontrolisan rast kako bi se održao kvalitet i kvantitet za obe strane na platformi.


Uživajte u toplom i sunčanom vikendu - Ozonpress :: internet portal\nU Srbiji će danas biti sunčano i toplije vreme sa najvišom dnevnom temperaturom od 24 do 27 stepeni, saopštio je Republički hidrometeorološki zavod.\nJutro će biti sveže sa temperaturom od šest do 12 stepeni, a vetar će biti slab, promenljiv.\nI u Čačku će nakon svežeg jutra, tokom dana biti sunčano i toplije vreme sa slabim promenljivim vetrom. Jutarnja temperatura vazduha iznosiće oko 12, a najviša dnevna oko 26 stepeni.\nU Srbiji će, prema izgledima vremena za sedam dana, do 6. juna, do srede biti pretežno sunčano i postepeno toplije vreme, a samo u planinskim krajevima posle podne očekuju se kratkotrajni pljuskovi sa grmljavinom.\nU sredu se očekuje naoblačenje sa kišom, pljuskovima i grmljavinom, padom temperature i pojačanim severozapadnim vetrom koje će prvo zahvatiti severne i zapadne predele Srbije.\nDo kraja perioda biće svežije vreme, mestimično sa kišom i pljuskovima sa grmljavinom.


Turski ministar u posjeti Mostaru - 2003-08-12\nČinjenica da je Stari most izgrađen u vrijeme Osmanske imperije nije bila presudna u odlučivanju da Turska pomogne projekat obnove, nego činjenica da ovaj most spaja ljude i kulture.\nTo je danas u Mostaru izjavio ministar javnih radova i građevinarstva u Vladi Turske, Zekija Ergezen, koji je sa bh. ministrom za ljudska prava, Mirsadom Kebom razgovarao i o novim zajedničkim projektima dvaju zemalja.\nPosjetu Mostaru i BiH, turski ministar za javne radove i građevnarstvo, Zekija Ergezen počeo je na gradilištu Starog mosta, gdje radove na izgradnji luka Mosta izvodi turska firma «Er-bu». Turska je bila jedna od prvih zemalja donatora, koja je za obnovu Starog mosta donirala milion dolara, od ukupnih 15 koliko se procjenjuje da vrijedi cijeli projekat. Govori ministar javnih radova i građevinarstva Turske, Zekija Ergezen:\n«Činjenica da je ovaj most bio izgrađen u vrijeme Osmanske imperije nije bila presudna u odlučivanju da se finansijski potpomogne projekat obnove, već činjenica da ovaj most spaja ljude i kulture.»\nMinistar za ljudska prava i izbjeglice u Vijeću ministara BiH, Mirsad Kebo, koji je danas u Mostaru bio domaćin svom turskom kolegi, rekao je kako se razgovori odnose i na moguće nove zajedničke projekte dvaju zemalja.\nTurski ministar danas je na gradilištu Starog mosta detaljno informisan o toku njegove obnove, te posebno o postavljanju posljednjih kamenih blokova u luk mosta, koji bi trebalo da bude završen do 1. septembra.


Stefanović: Pretnje Haradinaja poziv na ozbiljno ugrožavanje Vučićeve bezbednosti\nNebojša Štefanović, ministar unutrašnjih poslova Srbije\nMinistar unutrašnjih poslova Srbije Nebojša Stefanović je danas ocenio da su pretnje koje je bivši komandant OVK-a Ramuš Haradinaj, lider Alijanse za budućnost Kosova uputio predsedniku Vlade Srbije Aleksandru Vučiću "poziv na ozbiljno ugrožavanje bezbednosti premijera".\nStefanovć je na Televiziji Pink kazao da, pored pretnji Haradinaja, zabrinjava i kako je naveo, "ćutanje Evrope na pokušaje brutalnog ugrožavanja regionalne stabilnosti".\n"Pretnje Haradinaja treba da zabrinu svakog normalnog jer se radi o čoveku umešanom u ubistva, silovanja, najstrašnije zločine pre svega nad Srbima. Ovo je poziv na ozbiljno ugrožavanje bezbednosti premijera ali i pokušaj da se Srbija zastraši od daljih napora na zaštiti svojih nacionalnih interesa", kazao je ministar.\nStefanović je ocenio i da postoji "geneza" poslednjeg ciklusa ponašanja albanskih političara na Balkanu koji je po njegovim rečima započeo premijer Albanije Edi Rama navodima o mogućem ujedinjenju Albanije i Kosova.\n"Prvi put kada Srbija potpuno zastupa svoje nacionalne interese i traži da se kazne oni koji su ubijali Srbe, imamo takvu vrstu reakcija gde francuski sud abolira Haradinaja jer im smeta takva pozicija Srbije i premijera Vučića koji štiti svoj narod", kazao je Stefanović.\nOcenjujući da "zabrinjava ćutanje Evrope" tim povodom, Stefanović je kazao da ostaje da se vidi da li je ta tišina "pokušaj legitimizacije ideje Velike Albanije ili jednostavno ne žele da im se zameraju".\nKomentarišući izjavu lidera Socijaldemokratskog Saveza Makedonije (SDSM) Zorana Zaeva koji je, kako je rekao, optužio Vučića, srpski narod i Srbiju za "nacionalističku politiku", Stefanović je ocenio da je reč o "zlonamernom potezu".\n"Nikada se nismo mešali u unutrašnje stvari Makedonije, u to ko će da vodi Makedoniju. Jedino je premijer Vučić u noći incidenata u Sobranju zamolio za mir, jer je važan za regionalnu stabilnost. Deluje kao da Zaev pokušava da abolira sebe od poteza koje namerava da donese sa proalbanskim strankama", naveo je Stefanović.


Drustvo - datum: 2018-01-10 BRITANSKI NOVINAR MIŠA GLENI TVRDI DA JE DOBIO UPOZORENJE DA MU JE BEZBJEDNOST UGROŽENA\nGleni Zbog knjige o Milovom švercu, ne smije u Crnu Goru Upozoravan sam da ne idem u Crnu Goru nakon objavljivanja knjige i to sam ozbiljno shvatio – rekao je Gleni, autor knjige „MekMafija”, u kojoj su Đukanović i šverc cigareta glavne teme\nBritanski novinar i pisac Miša Gleni, autor knjige u kojoj se detaljno opisuje uloga Mila Đukanovića u međunarodnom švercu cigareta, dobio je upozorenja da ne putuje u Crnu Goru jer može biti meta napada. Kako prenosi londonski „Ekspres”, Gleni je to i sam potvrdio, ali nije rekao od koga je dobio upozorenja.\n– Upozoravan sam da ne idem u Bugarsku i da ne idem u Crnu Goru nakon objavljivanja knjige i to sam ozbiljno shvatio – rekao je Gleni, autor knjige „MekMafija”, u kojoj je Đukanović jedan od glavnih protagonista.\nLondonski „Ekspres” navodi da je Gleni rođen u Velikoj Britaniji, a studirao je na Oksfordu. Prema pisanju tog lista, dobio je upozorenje da će ga nakon objavljivanja knjige ubiti kriminalci iz istočne Evrope.\nUkazano je i da je knjiga, zasnovana na njegovom istraživanju djelovanja mreža organizovanog kriminala uključenih u šverc drogom i trgovinu ljudima, sada veliki hit, jer je Bi-Bi-Si snimio seriju na tim motivima.\nGleni naglašava da je njegova knjiga, uprkos tome što je objavljena prije deset godina, to jest 2008, i dalje relevantna, posebno u Velikoj Britaniji, gdje su mnogi bogati Rusi i takozvani oligarsi emigrirali u poslednjoj deceniji prošlog vijeka.\nU knjizi „MekMafija”, pozivajući se na sudska dokumenta više država članica Evropske unije (EU), Miša Gleni navodi da su istražitelji utvrdili na koji način je država Crna Gora prisvojila stotine miliona dolara od šverca. Naglašava se da su dvije crnogorske kompanije, obje pod kontrolom Đukanovića i pripadnika tajne službe, naplaćivale oko 50 do 60 dolara za svaki karton koji prođe kroz zemlju.\n– Novac je dijeljen među raznim crnogorskim funkcionerima uključenim u posao, koji su imali odobrenje da transportuju cigarete kroz Crnu Goru – tvrdi se u tekstu ove knjige, uz napomenu da je firma Montenegro tabak tranzit (MTT), bila u suvlasništvu Italijana koji su kasnije bili pod istragom organa iz EU, Italije i Srbije.\nKako se navodi, MTT su osnovali pojedini pripadnici organizovanog kriminala u saradnji s funkcionerima Vlade Crne Gore. Kompaniju je zvanično odobrila crnogorska Agencija za strane investicije i radila je, prema navodima iz knjige, pod specijalnom zaštitom Mila Đukanovića.\n– Već 1994. godine, EU je otkrila da šverceri cigareta sa kojima je Đukanović poslovao lišavaju između šest i devet milijardi eura godišnje samo na ime poreza na prihod, uglavnom u Italiji i Britaniji. Italijanski tužioci su očajnički željeli da optuže Đukanovića za šverc. Ipak, u isto vrijeme Sjedinjene Američke Države šalju diskretne poruke vladi u Rimu, moleći je da ne dira Đukanovića. Crnogorski predsjednik bio je potreban Vašingtonu u borbi protiv režima Slobodana Miloševića – piše u ovoj knjizi.\nGleni navodi kako je Đukanović tvrdio da je godišnji prihod od trgovine duvanom oko 40 miliona dolara i da se time pokriva većina tekućih državnih troškova.\n– Već 1998. godine, kada su Italijani namjeravali da optuže Đukanovića, američki diplomata Dik Sklar poslat je u Rim da pregovara u ime zapadnobalkanskog saveznika. Sklar je postavio logično pitanje – „zašto mu jednostavno ne date 40 miliona i on će da zatvori radnju“. Italijani su to odbili (prilično nelogično), ali u trenutku kada su se Bil Klinton i Đukanović sreli, u ljeto 1999. godine, rat na Kosovu već je bio dobijen i predsjednik Crne Gore više nije bio toliko vrijedan kao saveznik. Poruka Vašingtona sada je bila da je, ukoliko želi bliže odnose sa NATO-om i EU, vrijeme da izađe iz posla s cigaretama – ističe se u Glenijevoj knjizi.\nSklar tvrdi da je poslije Đukanovićevog sastanka s Klintonom rekao crnogorskom političaru da je sada najbolje da obuče čistu uštirkanu košulju i da više ne dozvoli da mu je loše društvo isfleka. Krajem 2001. godine, kako se tvrdi, britanska obavještajna služba šalje dojavu da je Crna Gora prekinula šverc, a da je Đukanović shvatio preporuku i postupio po njoj.\nKriminalci preuzeli kontrolu\nGleni navodi da su se, kao posledice rata, sankcija i korupcije na Balkanu u prvoj polovini devedesetih godina prošlog vijeka, države bivše Jugoslavije okrenule mafiji i svjesno je gajile da bi održavale logistiku za vojne poduhvate. Nije prošlo mnogo, navodi on, i kriminalci su preuzeli kontrolu nad ekonomijom, vlašću i ratom.\nPrema ocjeni Glenija, svako sa iole ozbiljnijim političkim ambicijama nije imao izbora sem da se uključi u to kolo.


Muzikom do mozga većeg kapaciteta - NMR Info\nMuzikom do mozga većeg kapaciteta\nKreirano jul 28, 2010\nUčenje sviranja nekog od muzičkih instrumenata može da izazove promene u čovečjem mozgu, odnosno da poboljša veštinu govora i učenja stranih jezika, pokazali su rezultati američkog istraživanja.\nIspitivanje uticaja muzičkih vežbi pokazalo je da muzika, kao i fizičke vežbe koje utiču na formu (snagu) tela, deluje na jačanje mozga za auditivne sposobnosti. Zbog toga bi društvo trebalo da preispita ulogu muzike u poboljšanju individualnog razvoja, istakli su američki naučnici koji su rezultate svoje analize objavili u medicinskom časopisu NRN (Nature Reviews Neuroscience).\nNaučnici su, između ostalog, naveli i da učenje muzičkih zvukova povećava sposobnost mozga da se prilagođava i menja, a osposobljava i nervni sistem da obezbeđuje niz obrazaca važnih za učenje, prenela je agencija Rojters.\nIstraživači su zaključili da je potrebno veliko investiranje resursa u muzičku obuku u školama, uz detaljno ispitivanje dejstva takve obuke na slušanje, učenje, pamćenje, pažnju i pismenost đaka.\nAP “Đorđe Damjanov – Đekša” u Kovinu


Gojković, Džang: Srbija i Kina će i dalje učvršćivati saradnju | SC Radar\nGojković, Džang: Srbija i Kina će i dalje učvršćivati saradnju ■PolitikaJul 16, 20170 comments Predsednica Skupštine Srbija Maja Gojković i predsednik Stalnog komiteta Svekineskog narodnog kongresa Kine Džang Deđijang potpisali su danas Memorandum o razumevanju između dva parlamenta, poručujući da su odnosi Srbije i Kine na istorijski visokom nivou i da su dve zemlje spremne da i dalje učvršćuju saradnju.\n– Naši bilateralni odnosi su izdržali iskušenja vremena i promena situacije na međunarodnoj sceni, dobro se razvijaju i zrače novu vitalnost iz strare tradicije – rekao je Džang.\nOn je podsetio da je prošlog juna kineski predsednik Si Điping posetio Srbiju, i da su tada lideri dve zemlje odlučili da bilateralnme odnose podignu na nivo sveobuhvatnog strateškog partnerstva, čime su otvorili novo, istorijsko poglavlje saradnje Srbije i Kine.\n– Pridajemo veliki značaj razvoju odnosa saradnje i prijateljstva sa Srbijom i spremni smo da dalje učvršćujemo međusobno političko povernje i produbljujemo saradnju za dobrobit naroda obe zemlje. Da ostvarujemo zajednički prosperitet i dajemo doprinos za ubrzan razvoij odnosa i novu stranicu saradnje Srbije i Kine, ali i Kine i zemalja centralne i istočne Evrope – rekao je Džang.\nNavodeći da je ovo njegova prav poseta Srbiji, Džang je rekao da je Kongres spreman da ulaže dodatne napore, sa Skupštinom Srbije, u implenmentaciju važnih diogovora lidera dve zemlje.\n– Da grabimo istorijsku šansu izgradnje “Pojasa i puta” i da intenziviramo prijateljsku razmenu i saradnju i stvaramo još čvršću sudbinsku zajednicu Srbije i Kine – rekao je Džang i dodao da je saradnja zakonodavnih organa važan deo međunarodnih odnosa.\n– Potpisivanjem Memoranduma o razumevanju, saradnja zakonodavnih organa je ušla u novu fazu – rekao je Džang.\nPredsednica Skupštine Srbije Maja Gojković istakla je da su odnosi dve zemlje veoma dobri i da se u poslednjih nekoliko godina nalaze na istorijsko visokom niovu.\nGojković je istakla da je izjava predsednika dve države o uspostavljanju sveobuhvatnog strateškog partnerstva od izuztenog značaja za Srbiju i Kinu, te dodala da je sa Džangom razgovarala o mogućnostima unapređenja saradnje dva parlamenta i ciljevima koja ta saradnja treba da ostvari.\nMemorandum o razumevanju, podvukla je Gojković, je još jedan korak i potvrda čeličnog prijateljstva Srbije i Kine, koje je uspostavljeno zahvaljujući politici i rukovodstvima dve države.\nPredsednica parlamenta je poručila da će Srbija nastaviti sa podrškom politici jedne Kine, kao što Kina pruža podršku suverenitetu i teritorijalnom integritetu Srbije.\nGojković je posebno podsetila na značaj sporazuma o ukidanju viza između Srbije i Kine, koji je, kako je rekla, unapredio saradnju u oblasti turima i koji otvara potencijale za bolju i veću saradnju na ekonomskom polju.\n– U tom smislu, očekujemo uspostavljanje direktne avio-linije između Beograda i Pekinga ili nekog drugog grada u Kini – rekla je Gojković.\nU razgovoru sa kineskim kolegom posebna pažnja je posvećna i saradnji u oblasti kulure, jer je za obe zemlje značajno otvaranje kulturnih centara u Beogradu, odnosno Pekingu, istakla je Gojković i dodala da je veliki potencijal u saradnji u oblasti filmske industrije.\nOna je zahvalila kineskog kolegi što je prihvatio njen poziv da dođe u zvaničnu posetu Srbiji, navodeći da će se Džang sutra na posebnoj sednici obratiti poslanicima, što će, kaže, biti njegovo prvo obraćanje u nekoj stranoj državi.\nOna je, takođe, zahvalila na donaciji računarske i tehničke opreme Skupštini Srbije, koja će, kazala je, unaprediti i modernizovati rad parlamenta.\nGojković je kineskom kolegi poklonila sliku naivne umetnosti iz Kovačice, kao značajnog dela kulturne baštine Srbije, slikarke Zuzane Vereski.\n■Politika0 KO ĆE SVE NA RAZGOVORE O KOSOVU Sa Vučićem će se sastati vladike SPC, akademici i deo opozicijeJul 25, 2017\n■Politika0 Patrijarh Irinej: Ono što se pokloni zauvek je izgubljeno, zato ne smemo pokloniti KosovoJul 25, 2017


FK Vlasina organizovao odlazak mladih igrača na utakmicu Partizan - Molde - Dnevnik Juga\nPočetna / GRADOVI / Leskovac / FK Vlasina organizovao odlazak mladih igrača na utakmicu Partizan – Molde\nSrdjan Stamenkovic 23/08/2019\tLeskovac, SPORT Ostavi komentar\nUprava srpskoligaša Vlasine danas je napravila potez vredan pažnje i poštovanja u fudbalskom svetu.\nPut Beograda danas je na utakmicu kvalifikacija za Ligu Evrope Partizan – Molde krenuo autobus sa dečacima koji treniraju fudbal u vlasotinačkom srpskoligašu.\nPodsetimo, UEFA je kaznila Partizan sa dve utakmice igranja bez navijača. Ta kazna je kasnije donekle ublažena oa je dozvoljeno da utakmici prisustvuju deca starosti do 14 godina koja treniraju fudbal.\nNa ovakvu vest reagovala je uprava Fudbalskog kluba Vlasina i poslala decu iz svoje fudbalske škole na jednu međunarodnu utakmicu. Ovim je potvrđena ozbiljnost najava čelnih ljudi Vlasine da će posebnu pažnju posvetiti daljem jačanju škole fudbala koja već važi za jednu od najboljih i najrpoduktivnijih u ovom delu Srbije.\nTagovifk vlasina molde Partizan Vlasotince\nPrethodni Odevni predmeti svetski poznatih brendova zaplenjeni na granici\nSledeći Rekordni broj putnika tokom jula meseca na Aerodromu Niš


Faktor | Kvadrat u Banjoj Luci do 4.600 KM: Enorman rast cijena prepolovio prodaju stanova u RS-u\nKvadrat u Banjoj Luci do 4.600 KM: Enorman rast cijena prepolovio prodaju stanova u RS-u\n10.05.2022. / 13:10\nNajskuplji kvadrat novogradnje stanova u Banjoj Luci dostigao je cijenu od 4.600 KM, ali je potražnja i dalje velika, za razliku od prosjeka na nivou RS-a gdje je zbog rasta cijena u ovoj godini skoro prepolovljena potražnja za stanovima u odnosu na godinu ranije.\nPrema podacima Zavoda za statistiku RS-a, cijene novih stanova rasle su širom RS-a, a u prva tri mjeseca ove godine više su za 37 posto u odnosu na isti period lani, ili za 33 posto više u odnosu na prosječnu cijenu prodatih stanova u 2021. godini.\nCijene kvadrata stana u Banjoj Luci su znatno više u odnosu na entitetski prosjek, gdje je prosječna cijena 3.627 KM, a na nivou RS je 2.378 KM.\nSa druge strane, u prvom tromjesečju ove godine broj prodatih završenih novih stanova u RS-u manji je za oko 46 posto u odnosu na prosječan broj prodatih novih stanova u 2021. godini.\nU banjalučkoj agenciji Remax su objasnili da je potražnja jedan od glavnih generatora cijene, ali da su na značajan trend rasta cijene kvadrata u novogradnji, koji je počeo u drugoj polovini prošle godine i značajno se odrazio u ovoj, uticao i rast cijena građevinskog materijala.\nnekretnineprodaja stanovaBanja Luka\nEurowings je otkazao letove u ljetnoj sezoni između Mostara i Dusseldorfa


Vučić i Hoti: Dokumenti iz Vašingtona mogu da doprinesu sveobuhvatnom sporazumu - European Western Balkans\nAleksandar Vučić i Đuzep Borelj u Briselu; Foto: FoNet\nBRISEL – Predsednik Srbije Aleksandar Vučić i premijer Kosova Avdulah Hoti potvrdili su u Briselu šefu evropske diplomatije Đuzepu Borelju da su njihovi najviši prioriteti integracija u EU i nastavak rada na dijalogu o normalizaciji odnosa pod okriljem Evropske unije, prenosi FoNet.\n“Povodom nastavka dijaloga Beograda i Prištine uz posredovanje EU, predsednik Srbije Aleksandar Vučić i premijer Kosova Avdulah Hoti potvrdili su visokom predstavniku EU za spoljnu i bezbednosnu politiku Đuzepu Borelju da je za njih najviši prioritet integracija u EU i nastavak rada na dijalogu pod okriljem EU, koji je ključni element njihovih puteva ka EU”, piše u zajedničkoj izjavi dvojice zvaničnika uoči današnjeg nastavka dijaloga u Briselu.\nVučić i Hoti su se “takođe obavezali da udvostruče napore kako bi osigurali dalje usklađivanje sa EU u skladu s preuzetim obavezama”.\n“U tom pogledu, nedavno dogovoreni dokumenti u Vašingtonu, koji se nadovezuju na prethodne obaveze koje su dve strane preuzele u vezi s dijalogom, mogli bi da budu koristan doprinos postizanju sveobuhvatnog, pravno obavezujućeg sporazuma o normalizaciji odnosa”, navodi se u zajedničkoj izjavi Vučića i Hotija objavljenoj na sajtu Evropske službe za spoljne poslove.\nVučić i Hoti su se prethodno, u petak u Beloj kući, obavezali na normalizaciju ekonomskih odnosa. Oni su u prisustvu predsednika SAD Donalda Trampa potpisali svako svoj primerak dokumenta nazvanog “Ekonomska normalizacija”, uz razliku samo u poslednjoj od 16 tačaka.\nDijalog Beograda i Prištine o normalizaciji odnosa pod okriljem EU biće nastavljen danas u Briselu sastankom Vučića i Hotija. Pre toga su se Vučić i Hoti odvojeno sastali sa domaćinima sastanka – Boreljom i specijalnim predstavnikom EU za dijalog Beograda i Prištine Miroslavom Lajčakom.\nBorelj je istakao da ovi razgovori nisu uvek laki, ali da je srećan zbog toga što vidi posvećenost i poštovanje obe strane.\n“Pozdravljam da su to zajednički potvrdili i uoči današnjeg sastanka. Njihovi stavovi se, naravno, razlikuju, ali oni se ovde ponovo vraćaju kako bi pronašli zajednički jezik i radili na sveobuhvatnoj normalizaciji svojih odnosa – baveći se svim otvorenim pitanjima”, istakao je Borelj.\nDanašnjem sastanku su prethodili sastanci na ekspertskom nivou u okviru dijaloga Beograda i Prištine održani u nedelju.\nVučić: Veoma dobar razgovor sa Varheljijem\nPrethodno, predsednik Srbije Aleksandar Vučić sastao se sa evropskim komesarom za proširenje Oliverom Varhejijem i naveo da je su imali “veoma dobar razgovor”.\n“Veliko hvala komesaru za susedsku politiku i proširenje Oliveru Varheiju na značajnoj podršci koju EU pruža kroz ekonomski, politički i vrednosni doprinos napretku Srbije. Posebno hvala komesaru na tome što mu nije teško da čuje i sasluša predstavnike Srbije, ma kako to nekome čudno zvučalo. Veoma dobar razgovor”, napisao je Vučić na Instagramu.


KOLSKA RADIONICA U VELIKOJ PLANI\nKOLSKA RADIONICA U VELIKOJ PLANI RADI U SKLADU SA STANDARDIMA – SERTIFIKAT KAO ARGUMENT\nHome › Srbija Kargo › KOLSKA RADIONICA U VELIKOJ PLANI RADI U SKLADU SA STANDARDIMA – SERTIFIKAT KAO ARGUMENT\nU radionici za održavanje teretnih kola u Velikoj Plani, 26. jula ove godine od strane audit tima Direkcije za železnice uspešno je sprovedena provera ispunjenosti uslova, koji su propisani zakonskim i podzakonskim aktima u cilju izdavanja Sertifikata za rad. Ciljevi provere su bili da se utvrdi nivo usaglašenosti sistema održavanja sa kriterijumima provere i sposobnost da se ispune zahtevi iz zakona, propisa i ugovora. Na sve ove provere mali, ali uigran tim u Velikoj Plani je besprekorno odgovorio, što je argumentovano izdatim Sertifikatom sa rokom važenja od pet godina. To je još jedna potvrda da se u Srbija Kargu radi planski i razmišlja o budućnosti.\nRadnici koji su zaposleni na održavanju voznih sredstava su najsnažniji stub bezbednog i pouzdanog železničkog saobraćaja, što je evidentno svakodnevno, a u šta su imali prilike da se uvere i članovi regulatornog tela, koji su sproveli procesno baziranu proveru. Fokusirajući se na značajne aspekte, rizike i ciljeve, koji su zahtevani prema standardu, metode provere su bili intervjui, pregled dokumenata i zapisa i demonstracija obavljanja posla.\nNakon provere, audit tim Direkcije za železnice je zaključio da kolska radionica u Velikoj Plani, koja je sastavni deo Sekcije ZOVS Beograd, ima uspostavljen i održavan sistem u skladu sa zahtevima standarda i da pokazuje sposobnost da sistematično postiže rezultate održavanja svih serija teretnih kola. Dobili smo određene preporuke i ukazano nam je na mogućnosti za dalje poboljšanje sistema održavanja. Odgovorni rukovodioci u Sekciji ZOVS Beograd i Sektoru ZOVS usvojili su meru da sve dobijene preporuke u narednom periodu analiziraju, te da u skladu s tim predlože nove mere kojima će se unaprediti sistem održavanja voznih sredstava. Našoj kompaniji ovaj sertifikat će omogućiti efikasniji rad, kao i poslovanje u skladu sa najnovijim standardima prema kojima posluju svi veći železnički prevoznici u Evropi. Od neprocenjive je važnosti što svaki železnički prevoznik u Srbiji uvek može da računa na naše zalaganje. Jedan od osnovnih ciljeva Srbija Karga je unapređenje uslova rada i opreme za održavanje, jer svakako modernizacija održavanja voznih sredstava znači još bolju poziciju naše kompanije na otvorenom tržištu.


Putin: Situacija u rudniku ništa bolja, spasioci u opasnosti\nTanjug 25. novembra 2021. 14:44\nMOSKVA – Ruski predsednik Vladimir Putin rekao je danas u Sočiju da se situacija u rudniku uglja Listvijažnjaja, gde je u eksploziji poginulo 11 rudara, ne poboljšava i da su u opasnosti i životi spasilaca.\n„Neophophodne odluke donose se na licu mesta. Nadajmo se da će biti spaseno što je više ljudi moguće“, rekao je Putin na sastanku sa predsednikom Srbije Aleksandrom Vučićem, koji mu je izrazio saučešće zbog nesreće.\nPutin je zahvalio Vučiću na saučešću i istakao da je to velika tragedija, prenosi Tas s.\nDodao je da je izdao naloge službama koje sprovode akciju spasavanje i pružaju pomoć onima koji su pretrpeli štetu i porodicama nastradalih.\nNajmanje 11 rudara poginulo je danas u eksploziji u rudniku uglja u ruskom regionu Kemerovo, u jugozapadnom Sibiru, a ruske hitne službe su saopštile da je operacija spasavanja zarobljenih rudara zaustavljena zbog rizika od nove eksplozije.\nOsim poginulih, ima i povređenih osoba, a pojedini rudari doživeli su trovanje nakon udisanja ugljen-monoksida.\nRegionalna vlada je saopštila da je 35 ljudi i dalje u rudniku Listvijažnjaja, na dubini od 250 metara, a da je 43 prebačeno u bolnicu, od toga je četvoro u ozbiljnom stanju.


"Ženska trka" na Adi: Pobeda Olivere Jevtić - Izazov\n„Ženska trka“ na Adi: Pobeda Olivere Jevtić\nRadio-televizija Srbije\t 2. oktobra 2021. 13:01\nTrku je organizovao Beogradski maraton, uz podršku kompanije "DM", a pobedila je srpska atletičarka Olivera Jevtić (26,08), ispred Nevene Jovanović (27,39) i 14-godišnje Lenke Nikolić iz Novog Pazara (27,53).\n"Poslali smo danas poruku o značaju fizičke aktivnosti, ali i značaju zaštite životne sredine pošto je trka ‘EKO frendli’ i to sa najlepšeg mogućeg mesta, prirodnog ambijenta Ade Ciganlije", rekao je Nikolić.\n"Ženska trka", osim promocije značaja bavljenja fizičkom aktivnošću, posebno trčanja i hodanja za zdravlje ženske populacije kao primarne prevencije, ima za cilj i promociju zaštite životne sredine, ali i podrške i solidarnosti sa osobama s invaliditetom, pa je danas ukupno 50 žena sa invaliditetom učestvovalo u trci.\n"Grad pruža podršku ovakvim manifestacijama, a danas posebno izdvajamo mogućnost da sugrađani vide specijalno prirodno dobro, jedinstvenu vrstu mediteranske gljive na prostoru ‘Gljive Ade Ciganlije’", izjavila je Vilotijević.\nSuprug ubijene atletičarke Tirop zadržan u pritvoru\nŽU TING MORA NA OPERACIJU: Jedna od najboljih odbojkašica sveta već…\nRusi koji boksuju za Srbiju najavljuju medalje na Svetskom prvenstvu\nOKS: Vrhunski rezultati sportista na OI\nPeking preuzeo olimpijsku baklju, ceremoniju pratili protesti i…\nHokejaš Evander Kejn lažirao potvrdu o vakcinaciji, sledi mu kazna\nZavršeno Svetsko klupsko prvenstvo u sportskom ribolovu\nVelika očekivanja boksera na SP u Beogradu


Golob: Slovenija će insistirati da BiH dobije status, ako treba i do jutra | Krupljani.BA\nDanas moramo naći konsenz, rekao je prije sastanka Evropskog vijeća u Briselu slovenski premijer Robert Golob. Slovenija se pored Austrije najsnažnije zalaže za to da Bosna i Hercegovina dobije status kandidata za članstvu u EU.\nGolob je rekao da Slovenija i Austrija neće blokirati dodjelu statusa kandida Ukrajini (to su informacije koje su se pojavile u nekim stranim medijima), “a to ne znači da se neće zalagati da taj status dobije i BiH. Ako treba insisirati ćemo do jutra”, prenosi N1.\n– Ono što je važno je to da smo obje zemlje (Slovenija i Austrija) veoma za to da se BiH dodjeli status kandidata bez dodatnih uslova. Postoji više mogućnosti kako naći kompromis – rekao je Golob u Briselu i dodao da nije važno čime će biti zadovoljna Slovenija, nego to da se ljudima u BiH da jasan signal da održe nadu na članstvo u EU isto tako kao tu nadu dajemo Ukrajini.\n– Stanovnici Bosne i Hercegovine nisu sami krivi za situaciju u kojoj su se našli i tamo je bio rat i oni polako gube nadu da će biti dio evropske porodice – poručio je slovenski premijer.\nU Briselu traje sastanak Evropskog vijeća na kojem lideri Evropske unije dogovaraju zaključke. Bosna i Hercegovina nada se statusu kandidata, a kako saznaje N1 Austrija i Slovenija najviše insistiraju na tome.\nN1 iz diplomatskih krugova u Briselu saznaje da se trenutno dogovaraju zaključci Evropskog vijeća, prije svega da Ukrajina i Moldavija dobiju status kandidata, što će se najvjerovatnije i dogoditi, a polemika se, između ostalog, vodi u vezi sa Bosnom i Hercegovinom.\nBećirović: EU ne treba kažnjavati narod već antievropske političare\nPotvrđena optužnica protiv predsjedavajućeg Skupštine USK zbog trgovine uticajem


Pao dogovor - Zvezdu čekaju pune tribine na "Karađorđu"! - Sportske.net\nPao dogovor - Zvezdu čekaju pune tribine na "Karađorđu"!\nFudbalski klub Vojvodina uključio se u rešavanje problema tako da su 'Novosađani' odustali od najavljenog bojkota.\nNa kraju pijace, Zvezdin idealni tim deluje zastrašujuće!Odlučeno - Ovo je sudbina Zvezdinog junaka iz Salcburga!Zvezda završila prelazni rok sa tri "bombe"!Gotovo je - Marin odlučio!Dvojica dolaze, jedan na korak od Marakane - napadač ostaje!\nBojkota koji su navijači Vojvodine najavili nezadovoljni statusom koji imaju na stadionu "Karađorđe" ipak neće biti!\nSuperligaš iz Novog Sada uključio se u rešavanje problema i saopštio da je na poslednjem u nizu sastanaka sa predstavnicima organa koji učestvuju u organizaciji duela sa Crvenom zvezdom dogovoreno da stadion poslednji napuste navijači gostujućeg tima.\nNa taj način ispunjen je zahtev grupe "Građani Novog Sada privrženi FK Vojvodina" koji su u prethodnom periodu apelovali na rešavanje pomenutog problema.\nPomenuta grupa oglasila se saopštenjem u kojem je navedeno da bojkota neće biti i pozvala navijače da napune tribine i podrže ekipu Aleksandra Veselinovića!\nDerbi susret 7. kola Super lige Srbije između Vojvodine i Crvene zvezde zakazan je za nedelju, a karte će se na stadionu prodavati samo tokom današnjeg dana.\nZa pristalice gostujućeg tima rezervisana je samo južna tribina, a sektori 1 i 2 na zapadnoj tribini biće zatvoreni iz bezbednosnih razloga.\nNa zapadnu i severnu tribinu neće biti dozvoljen ulazak navijačima Crvene zvezde i licima koja kod sebe budu imala obeležja tog kluba.\n''Poternica'' za Đokovićem na Rolan Garosu


Radi se na procesuiranju ratnih zločina nad Srbima – mojKontakt portal – Radio Televizija Kontakt\nRadi se na procesuiranju ratnih zločina nad Srbima\n“Ti predmeti su apsolutno u proceduri i to se može lako proveriti.\nNaravno da ćemo raditi i one druge gde su potencijalne žrtve Bošnjaci”, rekao je Vekarić.\nOn je dodao da su neutemeljene optužbe boračkih organizacija Republike Srpske da Tužilaštvo za ratne zločine Srbije ne želi da procesuira zločine protiv srpskog stanovništva i naglasio da će Tužilaštvo nastaviti da otvara nove predmete bez obzira na to ko su žrtve, a ko zločinci.\nOn je naglasio da će otvaranje Haških arhiva i dostupnost dokumentacije pomoći srpskom Tužilaštvu da rasvijetli događaje iz devedesetih godina 20. vijeka i da stavi tačku na niz otvorenih i teških pitanja.\nPredsjednik Udruženja porodica zarobljenih i poginulih boraca i nestalih civila Republike Srpske Nedeljko Mitrović izjavio je ranije da je razočaran što je srpsko Tužilaštvo “diglo ruke” od procesuiranja zločina nad srpskim stanovništvom, prije svega od predmeta “Dobrovoljačka”, “Sijekovac” i “Tuzlanska kolona”, a najavljuje otvaranje dosijea “Štrpci”, koji se bavi stradanjem Bošnjaka.\nMili Radišiću tri godine zatvora zbog Medicinske elektronike


Influenseri svih zemalja, ujedinite se - mediji.net\nBuržuj, plemić, bogoslov – najistaknutije figure levice pojavljivale su se i dosad s toliko neočekivanim „prethodnim životima” da više nikakva njihova biografija nije iznenađujuća. Ali, prva osoba koja je socijalističkom ikonom nazvala Ejmi Hart, nekad stjuardesu i učesnicu rijaliti šoua, danas influenserku, mora da se osećala kao da je nehotice ironična, čak i ako joj je namera bila potpuno drugačija.\nZa influensere mnogi ljudi podrazumevaju da su oličenje isprazne taštine, ali ova Britanka je simpatije van...\nIzboriPreko 5600 vesti\nPotpredsednica Narodne stranke Sanda Rašković Ivić izjavila je danas da bi opozicija trebalo da učestvuje u pregovorima sa vlastima o izbornim uslovima uz posredovanje EU, kako bi se stvorili uslovi za fer izbore i stanje u Srbiji 'bar donekle normalizovalo'.\nBajden će unutrašnji sukob preneti izvan Amerike\nPredstojeći izbori u SAD imaće velike nacionalne i globalne efekte, rekao je na Beogradskom bezbednosnom forumu Kas Mude sa Univerziteta u Džordžiji. „Izbori u SAD su definišući i za SAD i šire. One mogu pružati tihu podršku, ili aktivan otpor”, rekao je politikolog na današnjem panelu Beogradskog...\nPredsednik SAD Donald Tramp planira da na predsedničkim izborima, zakazanim za 3. novembar, glasa ranije, tokom posete Floridi ovog vikenda.Porparol Bele kuće Džad Dir rekao je da će Tramp glasati u subotu u Vest palm biču, gde se nalazi njegovo imanje Mar-a-Lago.\nDnevni broj žrtava korona virusa u SAD u sredu je dostigao najveći nivo za dva meseca, što je još jedan dokaz novog zamaha pandemije širom zemlje


U iščekivanju Medijske strategije - nova radna grupa | N1 Srbija 2\nZa to vreme, svakodnevnim problemima novinara baviće se takozvano Koordinaciono telo za saradnju s medijima u kom, osim medijskih savetnica predsednika države i premijerke, sede još i PR-ovi više ministarstava.\nOni koji tvrde da je vlast većinu medija stavila pod kontrolu za istim stolom sa predstavnicima te vlasti. Dogovor je ipak pao, i uz posredovanje OEBS-a, formirana je nova radna grupa koja će ispočetka pisati medijsku strategiju. U njoj sedi devet predstavnika medijskih i novinarskih udruženja i osmoro koji predstavljaju državu.\nVukašin Obradović, član radne grupe zadužen da zastupa stavove medija na pitanje šta je drugačije u odnosu na prethodnu grupu - kaže njen sastav, ali i atmosfera.\n"Na osnovu odnosa u samoj radnoj grupi prema tim našim stavovima videćemo da li je rad na ovoj medijskoj strategiji iskrena volja Vlade Srbije da se nešto promeni na medijskoj sceni ili je ovo samo jedan manevar koji treba da posluži za dobijanje političkih poena u EU", kaže Obradović.\nSlobodu govora u Srbiji, Evropska komisija u aprilu je ocenila kao oblast u kojoj nema napretka. Ako želi da medijska strategija uđe u sledeći izveštaj Evropske komisije, Vlada će morati da požuri.\n"Naši rokovi su dosta ambiciozni, mi bismo želeli da se rad na medijskoj strategiji završi do kraja septembra da bi onda išli u javnu raspravu i da bi usvojili medijsku strategiju do kraja godine. Za to stvarno treba svi zajedno jako naporno da radimo", rekla je Ana Brnabić.\nDok radna grupa bude pisala medijsku strategiju, tzv. Koordinaciono telo za saradnju s medijima, formirano istog dana, trebalo bi da brine o svakodnevnim problemima novinara. U tom telu sede PR-ovi više ministarstava, ali i predsednika države i premijerke.\n"Ideja je da to telo bude dnevno, operativno i efikasno i s obzirom na to da ste rekli da su to ljudi koji su PR-ovi, baš zato smo delegirani mi, zato što smo u dnevnoj komunikaciji s medijskim i novinarskim udruženjima, kao i s novinarima", izjavila je Jelena Kovačević, savetnica za medije predsednice Vlade.\nNa poslednjem sastanku, savetnica predsednika Vučića Suzana Vasiljević pitala je okupljene da li je neko protiv toga da ona bude član Koordinacionog tela? Svi su ćutali, prepričava predsednik UNS-a.\n"Predlog da se napravi koordinaciono telo došao je od predstavnika NUNS-a i NDNV-a. Mene je začudilo što potom predstavnici tih udruženja nisu želeli da uđu u to telo, već su tražili da se napravi nekakav poseban tim za dijalog koji će biti na vezi s tim Koordinacionim telom u kojem će biti samo predstavnici države", kaže Vladimir Radomirović, predsednik UNS-a.\nOsim tehničkih pitanja, poput onog da li mediji plaćaju ili ne PDV na novac s konkursa, Koordinaciono telo baviće se i napadima na novinare i pretnjama koje dobijaju.\nTagovi: Medijska strategija , UNS , NUNS , Radna grupa , Ana Brnabić , mediji , Vukašin Obradović , vladimir radomirović\nStrategija vec postoji. Samo ce je prepisati...\nSa strategijom ce stici i onaj Godo.\nKod nas kada god treba nesto resiti-formira se radna grupa.. I tako u nedogled...


Avion Montenegro Airlines-a preventivno sletio u Rusiji - MINA\nHome Crna Gora Avion Montenegro Airlines-a preventivno sletio u Rusiji\nAvion Montenegro Airlines-a preventivno sletio u Rusiji\nJuly 10, 2019, 13:53\nPodgorica, (MINA) – Avion Montenegro Airlines-a na letu Tivat – Moskva, sletio je na aerodrom Kaluga zbog pogoršanja zdravstenog stanja jednog od pilota, saopštili iz te kompanije, navodeći da sigurnost i bezbjednost putnika i posade nije ni u jednom trenutku bila ugrožena.\nIz te kompanije su kazali da je avion tipa Fokker 100, na današnjem letu iz Tivta prema Moskvi, bezbjedno sletio na međunarodni aerodrom Kaluga kako bi pilotu bila ukazana adekvatna zdravstvena pomoć.\nNavodi se da je pilot medicinski zbrinut i da njegovo zdravstveno stanje je stabilno.\n“Sigurnost i bezbjednost putnika i posade na letu nije ni u jednom trenutku bila ugrožena, jer je letačko osoblje Montenegro Airlines-a obučeno i trenirano za postupanje u sličnim situacijama, te je avion rutinski sletio na pomenuti aerodrom”, rekli su iz Montenegro Airlines-a.\nOni su kazali da operativne službe kompanije ulažu maksimalne napore da avion u najbržem mogućem roku vrate u saobraćaj, a putnike dovedu do planirane destinacije.\n25 February 2020 13:24 pm\nPOLITIKA – SE


OSM Televizija - Uhapšen muškarac koji je navodno podmetnuo požar u Atici\nKako je prenijela grčka „Skaj televizija“, on je spaljivao travu i suvo granje na brdu iznad Daou Penteli, kada su nastale varnice koje su odletjele na okolnu vegetaciju, a zbog visokih temperatura i jakih vjetrova to se ubrzo pretvorilo u veliki požar.\nKada je shvatio koliki je požar izazvao i njegove tragične posljedice, on je pokušao da prikrije svoje tragove zemljom, šljunkom i vodom na mjestu gdje je požar izazvan, prenosi Tanjug.\nOvaj šezdesetpetogodišnjak je stanovnik oblasti Daou Penteli, a stanovnici te oblasti su ga nekoliko puta u prošlosti vidjeli kako spaljuje smeće i suvo granje.\nBroj poginulih u požarima koji su od ponedjeljka protutnjali istočnom Atikom, a koji su bili najsmrtonosniji u Evropi od 1949. godine, porastao je na 91, saopštile su grčke vlasti.\nBroj nestalih u vatrenoj stihiji, koja je naročito pogodila primorski gradić Mati, zvanično je dostigao 25, nakon što su nestanak prijavile njihove porodice.\nJoš iz iste kategorije: « Obilježavanje epohalne godišnjice: 1.030 godina od krštenja Rusije Zaharova: Nove sankcije "subverzivna politika" protiv građana Krima »


BalkanMagazin :: Novi bager na kolubarskim kopovima\nčetvrtak, 23. februar 2012 15:35\nElektroprivreda Srbije i nemačka kompanija „Tisen Krup“ potpisali su danas ugovor vredan 17,97 miliona evra za nabavku novog bagera za otkopavanje uglja na Površinskom kopu „Tamnava Zapadno polje“ u Rudarskom basenu „Kolubara“.\nNabavka bagera SchRs 630 25/6 biće finansirana iz tekućih sredstava EPS-a. Rok za završetak posla je 20 meseci. Domaće firme biće angažovane na delu radova, vrednih 8,89 miliona evra, dok će preostali deo vitalne opreme, vredan devet miliona evra, biti nabavljen od renomiranih evropskih firmi, navedeno je u saopštenju EPS-a.\n„Tisen Krup“ je izabran kao najpovoljniji ponuđač na tenderu raspisanom početkom novembra prošle godine. Pored ove kompanije ponude su dostavile još tri renomirane firme: švedski „Sandvik“, poljski „Kopeks Famago“ i nemački „Takraf.\nKolubara - površinski kop uglja\nOvo je deo projekta nabavke nedostajuće rudarske opreme za PK „Tamnava Zapad“ za održavanje proizvodnje uglja od 12 miliona tona godišnje, i povećanje proizvodnje u narednih nekoliko godina na 14 miliona tona godišnje, radi prevazilaženja nedostatka dovoljne količine uglja za ostvarivanje elektroenergetskog bilansa u narednih nekoliko godina.\n„Tisen Krup“ je dugogodišnji partner EPS-a i Rudarskog basena „Kolubara“ i saradnja je uvek bila veoma uspešna. Nabavkom ovog bagera EPS i „Kolubara“ će povećati kapacitet proizvodnje i sigurnost snabdevanja ugljem,“ – rekao je Dragomir Marković, generalni direktor EPS-a ističući da je važno i to što će glavni podizvođač “Tisen Krupa“ biti „Kolubara Metal“ sa svojim podizvođačima. Na taj način će veliki deo domaće mašinogradnje biti učesnik u ovom poslu.\nDetlef Nojhaus, član Upravnog odbora „Tisen Krupa“, rekao je da je ova kompanija ponosna što učestvuje u razvoju EPS-a i RB „Kolubare“, te da će novi bager biti spoj poznate i nove tehnologije. Narednih meseci predstoji zajednički rad sa podizvođačima u projektovanju i izradi bagera, teškog 1.650 tona.\n„Nabavka ovog bagera je početak druge faze investicija u RB „Kolubara“. Tokom narednih godinu dana biće uloženo 150 miliona evra u nabavku nove opreme. Nabavićemo jedan novi sistem na polju „C“, odlagač za Površinski kop „Tamnava Zapadno polje“ i opremu za homogenizaciju uglja,“ rekao je Nebojša Ćeran, direktor RB „Kolubara“.


Slovenija pomaže Srbiji u poljoprivrednoj politici\nAktuelno / Štampa / Slovenija pomaže Srbiji u poljoprivrednoj politici\nObjavljeno 10.11.2013. na mpt.gov.rs\nDatum: 10.11.2013.Izvor: mpt.gov.rs\nDelegacija srpskog ministarstva poljoprivrede, na čijem čelu je ministar Glamočić, boravi u višednevnoj, juče započetoj, radnoj poseti Sloveniji, kao gost slovenačkog ministarstva za poljoprivredu i životnu sredinu.\nNeke od tema razgovora bile su sistem organizovanja bezbednosti hrane u Sloveniji, međusobne investicije u poljoprivredu i zajednički nastup na trećim tržištima.\n„Bezbednost hrane u Srbiji je jedan od naših prioriteta“, rekao je na konferenciji za novinare ministar Glamočić, koji je istakao da će se slovenački sistem rada u toj oblasti i u oblasti poljoprivrede uopšte primeniti i u Srbiji.\nTo će i biti jedan od konkretnih oblika saradnje između ministarstava dve zemlje, rekao je ministar Židan, koji je naveo još i zajedničku saradnju u okviru zemalja sliva reke Dunav, kao i saradnju odgovarajućih instituta u dve zemlje u oblasti biljne proizvodnje.\nMinistar poljoprivrede, šumarstva i vodoprivrede prof. dr Dragan Glamočić naglasio je značaj bezbednosti hrane za porodice i potrošače u celini.\nSrpski ministar je pozvao sve preduzetnike Slovenije i Srbije da još bolje sarađuju, da idu u nove investicije i u zajedničke investicije na trećim tržištima kao što su tržišta EU, Rusije, Azije i Afrike.\nSlovenački ministar za poljoprivredu i životnu sredinu Dejan Židan najavio je danas usklađivanje mera poljoprivredne politike Slovenije i Srbije, u okviru slovenačke podrške Srbiji na putu ka Evropskoj uniji.\n„Mi smo neke stvari proteklih godina veoma dobro preneli iz EU, što će biti od pomoći Srbiji u toku procesa evropske integracije. Spremni smo da sve naše dobre korake prenesemo prijateljskoj državi“, rekao je Židan na zajedničkoj konferenciji za novinare s ministrom poljoprivrede Srbije Draganom Glamočićem u LJubljani.\nDelegacija srpskog ministarstva posetiće danas preduzeće „Fruktal“ iz Ajdovščine koje je u vlasništvu srpske kompanije Nektar, zatim i Goriška Brda, u kojima zemlja domaćin proizvodi značajne količine vina.


Novi doživljaj slušanja muzike na iPhone telefonima uz Arcam Music Boost Novi doživljaj slušanja muzike na iPhone telefonima uz Arcam Music Boost – Personal magazin\nNovi doživljaj slušanja muzike na iPhone telefonima uz Arcam Music Boost\nSvi korisnici Iphone 6 i 6s pametnih telefona, od sada imaju priliku da slušanje omiljene muzike podignu na viši nivo uz najnoviji Arcam Music Boost. Pored funkcije DAC konvertora, ovaj…\nSvi korisnici Iphone 6 i 6s pametnih telefona, od sada imaju priliku da slušanje omiljene muzike podignu na viši nivo uz najnoviji Arcam Music Boost. Pored funkcije DAC konvertora, ovaj gadget nudi i mogućnost produžetka trajanja baterije navedenih iPhone modela i to za neverovatnih 120%.\nArcam Music Boost konačno je stigao i na srpsko tržište, pa će svi ljubitelji vrhunskog zvuka moći da uživaju u unapređenoj reprodukciji muzike na svojim iPhone uređajima. Kreiran je specijalno za iPhone modele 6 i 6S i istovremeno predstavlja dopunu baterije, DAC konvertor i pojačalo za slušalice. Osim znatno boljeg kvaliteta zvuka, ovaj uređaj donosi i jaču izlaznu snagu, kao i duži vek baterije. Arcam Music Boost je praktičnog i modernog dizajna, a najveća pogodnost za korisnike je to što je ovaj uređaj kompletno funkcionalan bez dodatnih kablova i izlaznih komponenti.\nUgrađena 2800 mAh baterija koja povećava trajanje baterije za 120%\nVisokoprecizni DAC konverter (Texas Instruments PCM1502) sa dodatnim pojačalom za slušalice\nErgonomski oblik uređaja koji štiti telefon od spoljnih oštećenja\nMinimalna težina uređaja od 100g\nMogućnost reprodukcije zvuka u rezoluciji od 24 bita\nOdličan kvalitet i performanse ovog uređaja potvrdio je i prestižni magazin What HiFi, koji mu je dodelio ocenu 5 zvezdica. Cena Arcam Music Boost-a na našem tržišu iznosi 169e, a ovlašćeni distributer je kompanija Player Plus.\nNovi doživljaj slušanja muzike na iPhone telefonima uz Arcam Music Boost was last modified: July 13th, 2016 by Redakcija\nArcamArcam Music BoostiPhone\nNovi Sony fiksni objektiv punog formata FE 50mm F1.4 ZA


Dodik: Štitim interese Srpske | Banjaluka.net\nDodik: Štitim interese Srpske\nSrpski član Predsjedništva BiH Milorad Dodik istakao je danas u Banjaluci da štiti interese Republike Srpske, jer Bošnjaci žele da omoguće donošenje odluka na nivou BiH koje nisu u skladu sa Ustavom.\n“Institut posebne sjednice Narodne skupštine Republike Srpske koristim da zatražim podršku poslanika, jer se na nivou BiH dešavaju stvari koje su vidljive i gdje se, zbog naraslog bošnjačkog oportunizma i nacionalizma, pokušava rušiti ustavni poredak i institucije dovesti do apsurda”, rekao je Dodik na posebnoj sjednici Narodne skupštine Republike Srpske.\nOn je naglasio da je na posljednoj sjednici Predsjdništva BiH glasao protiv odluka koje su štetne za interese Republike Srpske, a dobile su i negativno mišljenje Ministarstva prosvjete i kulture Republike Srpske.\n“Vjerujem da ćemo potvrditi jedinstvo u odbrani interesa Republike Srpske. Pokretanje vitalnog intersa u skladu je sa Ustavom i uvijek ću se voditi interesima i pravima Republike Srpske, uvažavajući mišljenje njenih institucija”, dodao je Dodik.\nOn je ponovio da zbog načina imenovanja Centralna izborna komisija BiH nema legitimitet.\nPotvrditi jedinstvo u odbrani interesa Srpske\nSrpski član Predsjedništva BiH Milorad Dodik vjeruje da će poslanici u Narodnoj skupštini Republike Srpske danas potvrditi jedinstvo i dosadašnje usaglašene stavove o pitanjima odbrane interesa Srpske.\nDodik je istakao da je na posljednjoj sjednici Predsjedništva BiH postupio u skladu sa Ustavom u kome se jasno navodi da član Predsjedništva BiH, koji osporava neku odluku donesenu na sjednici, može proglasiti destruktivnom po vitalni interes entiteta za teritoriju sa koje je izabran.\n“Posebna jednica sazvana je na moj zahtjev, a u skladu sa ustavnim i zakonskim mehanizmima zaštite interesa Republike Srpske i sa jasnim ciljem osporavanja odluka donesenih na posljednjoj sjednici Predsjedništva BiH koje su štetne po vitalne interese Republike Srpske”, rekao je Dodik na posebnoj sjednici Narodne skupštine.\nOn je ocijenio da to najbolje govori o uspješnoj korelaciji odnosa najvažnijih pozicija i institucija koje predstavljaju Republiku Srpsku, jer samo jedinstvom i postizanjem usaglašenih stavova o svim pitanjima, obezbjeđuju se stabilni okviri razvoja Srpske, i dostojno se zajedničkim snagama bore za njenu dobrobit u svim segmentima.\n“U donošenju odluka uvijek ćemo se voditi interesom i pravima Republike Srpske, kao i mišljenjima nadležnih institucija, pružajući jasnu podršku onim odlukama koje su usklađene sa interesima našeg naroda i naše Republike, a za koje postoji pozitivno mišljenje relevantne republičke institucije”, rekao je Dodik.\nOn je naglasio da su narodni predstavnici izabrani od građana Republike Srpske, s obavezom da u procesu donošenja odluka štite interese Republike Srpske i srpskog naroda, dužni da spriječe donošenje odluka koje na direktan način zadiru u nadležnosti Republike Srpske i narušavaju njenu ustavnu i zakonsku poziciju.\n“Tamo gdje postoji negativno mišljenje nadležnih organa i kada je lako uvidjeti da se usvajanjem takvih vrsta odluka ugrožavaju integritet naših institucija, odredbe Ustava i zakona, kao i vitalni nacionalni interesi našeg naroda, treba učiniti sve da ne stupe na snagu”, rekao je Dodik.\nOdlukama se narušava integritet institucija Srpske\nDodik je izjavio da je za pet spornih odluka donesenih na posljednjoj sjednici Predsjedništva BiH iskoristio zakonsko pravo vitalnog nacionalnog interesa, jer se njima ozbiljno narušava integritet institucija Republike Srpske.\nDodik je naveo da je mehanizam zaštite vitalnog interesa pokrenuo na odluku o odobravanju zaključivanja Memoranduma o razumijevanju između Centralne izborne komisije BiH /CIK/ i OEBS-a, jer se ozbiljno narušavaju zakonom ustanovljeni standardi i načela u radu CIK-a.\n“Članovima 1. i 2. Memoranduma predviđeno je da će CIK BiH dozvoliti Misiji OEBS-a u BiH imenovanje jednog ili više predstavnika koji će prisustvovati sjednicama CIK-a u svojstvu posmatrača, sa pravom obraćanja. Takođe, ovim Memorandumom se CIK bavezuje da će o svim svojim aktivnostima informisati Misiju OEBS-a uz obavezu dostavljanja materijala potrebnih za održavanje sjednica”, objasnio je Dodik.\nOn je podsjetio da je nepobitna činjenica da izbore u BiH sprovode članovi CIK-a čijim su imenovanjem drastično prekršene odredbe Izbornog zakona BiH i Poslovnika o proceduri sprovođenja javne konkurencije i imenovanja članova CIK-a, što za posljedicu ima ozbiljno narušavanje integriteta izbornog procesa i dovodi u pitanje održavanje slobodnih i demokratskih izbora u zemlji, kao i sprovođenje izborne volje građana.\nDodik je naveo da je mehanizam vitalnog interesa pokrenuo i za odluku o odobravanju zaključivanja Memoranduma o razumijevanju u vezi sa saradnjom u području izbora između CIK-a i Državne izborne kancelarije Mađarske zato što izbore u BiH sprovode članovi CIK-a čijim su imenovanjem drastično prekršene odredbe Izbornog zakona BiH i Poslovnika o proceduri provođenja javne konkurencije.\nOn je ponovio da su prilikom imenovanja članova CIK-a direktno prekršeni članovi 2.3. i 2.5. Izbornog zakona kojima je predviđeno da se za člana CIK-a ne može imenovati lice koje je član najvišeg izvršno-političkog organa stranke ili koje je bilo kandidat za izbore za bilo koji nivo vlasti.\n“Članom 2.5. predviđeno da se za člana CIK može imenovati lice koje je pravni stručnjak sa iskustvom u provođenju izbora, te koje nije obavljalo dužnost u organima stranke ili je na bilo koji drugi način povezano sa strankom”, pojasnio je Dodik.\nOn je dodao da su prilikom imenovanja članova CIK-a prekršene i odredbe Poslovnika o proceduri sprovođenja javne konkurencije i imenovanja članova u kojima je rečeno da je za imenovanje potrebno sprovesti sva pravila javne konkursne procedure što je izostalo.\n“Kao lice izabrano od građana Republike Srpske čije sam interese dužan zastupati, a Republiku Srpsku dostojno predstavljati, nisam mogao dati saglasnost na odluke Predsjedništva BiH jer bih tako dao legitimitet organu koji je izabran mimo svih legalnih zakonskih okvira”, rekao je Dodik.


Gratz: Parlament glasao da ljudi mogu živjeti sa 200 maraka, a poslanici bez paušala ne mogu - Kozarac.ba\nFederalni parlamentarci jučer nisu podržali prijedlog zastupnika Dennisa Gratza da se izglasa ukidanje paušala profesionalnim parlamentarcima u ovom zakonodavnom tijelu. Ovakva odluka nije mnogo iznenadila građane BiH koji su navikli na visok stepen socijalne neosjetljivosti izabranih zvaničnika. Ipak, razloga za razočarenje ima. Tim povodom razgovarali smo sa Dennisom Gratzom zastupnikom Naše stranke u Zastupničkom domu Parlamenta FBiH.\nUstavni sud Federacije Bosne i Hercegovine u obrazloženju presude o neustavnosti Zakona o radu upozorio je na poremećeni sistem donošenja odluka u Parlamentu FBiH. Koliko u ovom zakonodavnom tijelu stvarno vlada demokratija?


Velika igra na Trgu Republike : Nadlanu.com\nObjavljeno 12. mar 2017. / 19:30:18\nNa samom početku, Festival je osvojio nagradu Fonda Jelena Šantić, a UNESCO ga je proglasio vodećim kulturnim projektom Jugoistočne Evrope (2006), nakon čega je usledio prijem u Svetsku plesnu alijansu (WDA ITI UNESCO). Godine 2011., festival je realizovan pod pokroviteljstvom Predsednika Republike, i dobio priznanje Zvezda Beograda od Agencije za Evropske integracije.\nBerlinski časopis BalletTanz, je 2012. godine najavio Beogradski festival igre kao “najreprezentativniju manifestaciju starog kontinenta” i “plesnog trendsetera”. Deseta edicija manifestacije obeležena je predstavljanjem monografije Decadance u izdanju Službenog glasnika. Pet godina zaredom, Beogradski festival igre se realizuje u saradnji sa Delegacijom EU u Srbiji, a od svoje dvanaeste edicije pod pokroviteljstvom Ministarstva kulture Republike Srbije.\nKao glavni partner Beogradskog festivala igre, Vip mobile je uveo prepoznatljiv model ulaganja velikih kompanija u kulturu, dok zajednički kreiran slogan „Komunikacija u pokretu“, oslikava snagu desetogodišnje saradnje. Kroz različite projekte, među kojima su najznačajniji nagrada „Vip poziva“ i priznanje „Vip iskorak“, kao i projekat za mlade „Vip talenti”, Vip doprinosi razvoju umetničke igre u Srbiji. Dugogodišnju naklonost i važnu podršku realizaciji programa pruža Societe Generale banka, koja je i ove godine pokrovitelj, u nastojanju da vrhunske umetničke domete učini dostupnim domaćoj publici.\nPrvo gostovanje njujorške trupe Balet Hispaniko, koja neguje novi izraz američke savremene igre, donosi premijerne i kultne komade tri koreografa. Anabel Lopez Očoa, Ramon Olje i Pedro Ruiz osmislili su i kreirali neponovljivo veče u kome se može otkriti strast flamenka, doživeti jedinstvena filozofija romskog naroda, i uroniti u neopisivu atmosferu noćnih klubova Havane, 60-ih godina prošlog veka. Vašington Post navodi da su igrači ove trupe “tehnički najpotkovaniji i najmuzikalniji igrači koje ćete pronaći u sferi savremene igre, i jednostavno - prelepi za gledanje!”.\nRad britanskog umetnika Akrama Kana, dobro je poznat publici Beogradskog festivala igre. “Chotto Desh“, što u prevodu znači “mala domovina“, je komad koji se oslanja na Kanov jedinstveni kvalitet pripovedanja o raskršću svetova, kreiran kao ubedljiva priča o snovima i uspomenama mladog čoveka na putu od Bangladeša do Britanije.\nKoristeći posebnu mešavinu igre, teksta, slika i zvuka, ovaj komad slavi otpornost ljudskog duha u modernom svetu, obećavajući magično, očaravajuće i dirljivo pozorišno iskustvo za celu familiju.\nU centru Beograda, na Terazijama, Mihail Barišnjikov, baletski super star i protagonista kultnih filmova i serija po kojima je postao poznat najširoj publici, nastupiće tri večeri uzastopno u komadu inspirisanom poezijom nobelovca Brodskog.\nPostavka čuvenog litvanskog reditelja Alvisa Harmanisa jeste pozorišni komad koji slavi posebnost I izuzetnost velikih umetnika, pokušavajući da otkrije nesagledive moći ljudskog tela i intelekta.


Incko pred SB UN: "Miran razlaz" je pretnja, nema crtanja novih mapa - Sputnjik Srbija\nIncko pred SB UN: "Miran razlaz" je pretnja, nema crtanja novih mapa\n18:50 04.05.2021 Preuzmite kraći link\nVisoki predstavnik u BiH Valentin Incko rekao je danas pred Savetom bezbednosti Ujedinjenih nacija da pandemija kovida19 nastavlja da otkriva ozbiljnu disfunkcionalnost u BiH, kao i da neće biti iscrtavanja nove mape i da se pominjanje izraza "mirnog razlaza" može tumačiti, kako kaže, "samo kao pretnja".\nIncko smatra da politički lideri i vlasti u BiH prečesto žrtvuju jedinstven i koordinisan pristup u borbi protiv pandemije i ublažavanju njenog uticaja na stanovništvo i ekonomiju u korist postizanja "političkih poena jedan protiv drugog", objavila je RTRS.\n"To je dovelo do situacije u kojoj su, u odsustvu mera koje su sprovodile nadležne vlasti na nivou BiH, entiteti preduzeli jednostrane i nekoordinisane mere što je rezultiralo preduzimanjem različitih rešenja u različitim delovima teritorije BiH", rekao je Incko u izveštaju Savetu.\nOn se posebno osvrnuo na pominjanje izraza "mirnog razlaza", kao i poziva vlasti Republike Sprske da se iz BiH povuku međunarodne vojne snage, te istakao da se "to može protumačiti samo kao pretnja suverenitetu i teritorijalnom integritetu BiH i samim tim miru i stabilnosti zemlje".\n"Moram da ponovim da je Savet za implementaciju mira više puta istakao svoju nedvosmislenu podršku teritorijalnom integritetu i fundamentalnoj strukturi BiH, kao jedinstvenoj, suverenoj državi koju čine dva entiteta. U BiH neće biti iscrtavanja nove mape", poručuje Incko.\nOn se u izveštaju Savetu bezbednosti UN, između ostalog, osvrnuo i na "negiranje genocida", kao i na "veličanje ratnih zločinaca".\nKako dodaje RTRS, u tom kontekstu, pored Srba koje je kritikovao, pomenuo je i Hrvate, i naveo primer iz Mostara od 29. novembra prošle godine kada je "organizovan komemorativni skup posvećen Slobodanu Praljku, a ukazao je i na skup podrške od 27. januara ove godine Sakibu Mahmuljinu, bivšem komandantu Trećeg korpusa takozvane Armije BiH."\nTim povodom je podsetio i na ministra inostranih poslova u Savetu ministara Biseru Turković za koju je rekao da je pohvalila Mahmuljina i nazvala ga "braniocem BiH", a on je osuđen za ratni zločin nad Srbima.\nIncko je ukazao i da je Turkovićeva osudila osuđujuću odluku Suda BiH Mahmuljinu.\nRepublika Srpska se žalila Ujedinjenim nacijama: OHR i Ustavni sud centralizovali BiH